கடந்த 2017 பட்ஜெட்டில் வழங்கப்பட்ட பாலர் பள்ளி தொடர்பான வாக்குறுதி என்னவானது?

மலேசிய இந்தியர்களின் தற்கால  அவல நிலையினை  பறைசாற்றுவதற்கான  சம்பவங்களும், நிறைவேற்றப்படாத வாக்குறுதிகளும் எண்ணிக்கையில் அடங்காது  என்பதாகவே ஏவுகணை கருதுகிறது.கடந்த 60  ஆண்டுகால  சுதந்திரம் மலேசிய  இந்தியர்களின் பெரும்பாலான  உரிமைகளைப் பறித்து விட்டுள்ளதாகவே கருத வேண்டியுள்ளது. மலேசிய இந்தியர்களுக்கு அரசாங்கம் வழங்கிவரும் பெரும்பாலான வாக்குறுதிகள் கானல் நீராகிப் போன தற்கான  சான்றுகளை பட்டியலிடுவதற்கு  காலமே போதாது.

மலேசிய இந்தியர்களுக்கு வழங்கிய  வாக்குறுதிகளும்  நிறைவேற்றப் படுவதில்லை என்பது  ஒரு புறம் இருந்தாலும் நியாயமாகக் கிடைக்க வேண்டிய வாய்ப்புகளும் கைநழுவி  உள்ளதை  ஏவுகணையால்  பட்டியலிட முடியும்.

 * 7  புதிய  தமிழ்ப் பள்ளிகளுக்கான  வாக்குறுதியில்  ஒரு தமிழ்ப்பள்ளி மட்டுமே கட்டப்பட்டுள்ளது.

* 11 ஆவது ஐந்தாண்டு  மலேசிய திட்டத்தில் இந்தியர்களுக்கான ஒதுக்கீடு  முழுமையாக மறுக்கப்பட்டிருக்கின்றது.

*  அடையாள ஆவண  விவகாரங்களுக்கு பதிவு  நடவடிக்கைகள் மட்டுமே தீர்வாகக் காணப்பட்டுள்ளது.

*  2018  ஆம் ஆண்டிற்கான  இரட்டை மொழி திட்டத்தில் தமிழ்ப்பள்ளிகள் முழுமையாக  விடுபட்டுள்ளன.

* இந்தியர்களின்  ஏழ்மையைப் போக்குவதற்கான  நிரந்தர நடவடிக்கைகளுக்கான  வாக்குறுதிகள் மாயமாகியுள்ளன.

*  இந்தியர்களுக்கான அரசாங்க வேலை வாய்ப்புகள் முழுமையாக  விடைபெற்றுக் கொண்டுள்ளன.

மலேசிய  இந்தியர்களின் இக்கட்டான  நிலைக்கு மூலக் காரணம்  நமது  அரசியல்  பிரதிநிதித்துவத்தின்  பலவீனமே என்பதை உறுதியாகக் கூற முடியும்.

வாக்குறுதியளிக்கப்பட்ட பாலர் பள்ளிகள் எங்கே?

2017-  ஆம் ஆண்டிற்கான  வரவு செலவு திட்டத்தை சமர்ப்பித்திருந்த பிரதமர் டத்தோ ஸ்ரீ நஜீப் துன் ரசாக், தமிழ்ப்பள்ளிகளில்  50 புதிய பாலர் பள்ளிகளை அமைப்பதற்கு வெ. 10 மில்லியன்  மானியத்தினை  அறிவித்திருந்தார். 2017  ஆம் ஆண்டில் 11 மாதங்கள் கடந்து விட்டிருக்கும் நிலையில் தமிழ்ப்பள்ளிகளில்  அமைக்கப்பட வேண்டிய புதிய 50 பாலர் பள்ளிகளின் கட்டுமானம் தொடர்பான எந்த ஒரு நடவடிக்கையும் ஏன் மேற்கொள்ளப்பட வில்லை?

*  50  புதிய பாலர் பள்ளிகளுக்கான   கட்டுமானக் குத்தகை வழங்கப்பட்டு விட்டதா?

* 50  புதிய பாலர் பள்ளிகளுக்கான தமிழ்ப்பள்ளிகள் அடையாளம் காணப்பட்டு விட்டதா?

* 50 புதிய பாலர் பள்ளிகளுக்கான மானியம் யாரிடம் உள்ளது?

* 50 புதிய பாலர் பள்ளிகளின்  கட்டுமானம் யாருடைய தலைமையில்  கட்டப்படும்?

*  50 புதிய பாலர் பள்ளிகளின்  கட்டுமானம் எப்போது நிறைவு பெறும்?

போன்ற கேள்விகளுக்கு நிச்சயமாக ஏவுகணைக்கு பதில்கள் கிடைக்கப் போவதில்லை என்பதை உலகமே அறியும்!

வெறுங்கையால் முழம் போடும் வித்தையைத்தான்  60 ஆண்டுகால அரசாங்கம் மலேசிய  இந்தியர்களுக்கு நடத்தி வருகின்றதா என்ற கேள்விக்கு  நிச்சயமாக பதில்  ஆம் என்றே  இருக்க வேண்டும்.

வெ. 10 மில்லியன்  (வெ. 1கோடி) மானியம் ஒதுக்கீடு செய்யப்படும் (ஒரு பாலர் பள்ளியை  நிர்மாணிக்க  வெ. 200,000.00   ஒதுக்கீடு செய்யப்பட்டுள்ளது)  இன்றுவரை அதற்கான  சுவடுகளே இல்லாமல்  இருக்கும் அவலத்திற்கு யார் பொறுப்பான  பதிலை  வழங்கப்போகிறார்கள்?

*  ம.இ.கா.வின் தேசியத் தலைவர் டத்தோ ஸ்ரீ  எஸ்.சுப்பிரமணியமா?

* மலேசியக் கல்வியமைச்சின்   துணைக் கல்வியமைச்சர் டத்தோ ப.கமலநாதனா?

* தமிழ்ப்பள்ளிகளின்  மேம்பாட்டுத் திட்ட வரைவின்  இயக்குநர்  பேராசிரியர் டத்தோ டாக்டர் என்.எஸ்.இராஜேந்திரனா? அல்லது

* மலேசியப் பிரதமர் டத்தோ ஸ்ரீ நஜீப் துன் ரசாக்கா?

என்பதை  முடிவு செய்ய முடியுமா? மலேசிய இந்தியர்களைப் பொறுத்தவரையில் மூன்று மாத காலத்திலேயே  அனைத்தையும் மறந்து விடும் சமூகம் என்பதை  ஆராய்ந்து தெளிவு  படுத்தியுள்ள  சாதனைத் தலைவரின்  (துன் சாமி வேலு சங்கிலிமுத்து)  கண்டு பிடிப்பு  உண்மையானதாகவே  ஏவுகணை  கருதுகின்றது.

மேம்பாட்டு திட்டவரைவின் அமலாக்கம் எங்கே?

2012 -ஆம் ஆண்டில்  பூச்சோங் கின்ராறா தமிழ்ப்பள்ளிக்கு அதிகாரப்பூர்வ வருகையளித்திருந்த தமிழ்ப்பள்ளிகளின் மேம்பாட்டுத் தந்தை பிரதமர் டத்தோ ஸ்ரீ  நஜீப் துன் ரசாக் தமிழ்ப்பள்ளிகளின் எதிர்கால  மேம்பாட்டு திட்டவரைவினை (Pelan Tindakan Masa Depan Sekolah Tamil-PTST) அமலாக்கப்ப டுத்துவதற்கான நடவடிக்கையாக தனிப் பிரிவு  ஒன்றையும் ஏற்படுத்தியிருந்தார்.

மலேசிய இந்தியர்களைப் பொறுத்தவரையில் ஐந்தாண்டுகளுக்கு ஒரு முறையே இனிப்பான வாக்குறுதிகள் மட்டுமே வழங்கப்படும் சூழலை தமிழ்ப்பள்ளிகளின்  மேம்பாட்டுத் திட்டமும்  அமைந்து விட்டதா? என்ற  அச்சம் ஏவுகணைக்கு எழுந்துள்ளது. பட்டியல்  1 இன்  வழி பிடிஎஸ்டி (PTST) வரையறுத்த திட்ட  நடவடிக்கைகளின்  விவரங்களை ஆராய்வோம்.

பட்டியல் 1 பாலர் பள்ளிகளுக்கான மேம்பாட்டு பரிந்துரைகள்

பட்டியல்  1 இன்  படி   தமிழ்ப்பள்ளிகளுக்கான  எதிர் கால  மேம்பாட்டு செயல்வரைவின்  படி  2015, 2016, 2017  ஆம் ஆண்டுகளில்  இதுவரையிலும் 168  தமிழ்ப்பள்ளிகளில்  புதிய பாலர் பள்ளி வகுப்புகள் அமைக்கப்பட்டிருக்க வேண்டும். ஆனால்  திட்டம் திட்டமாகவே  இருக்கும் சூழலில்  ஒரு தமிழ்ப்பள்ளியில்  கூட  புதிய பாலர் வகுப்புகள் தொடங்கப்படவில்லை  என்பதை மலேசிய  இந்தியர்களில்  யாராவது  கவலைப்பட்டோமா? தமிழ்ப்பள்ளிகளைக் காப்பாற்றுவோம் என  கால்நடையாக நடக்கவிருக்கும் கூட்டம் கூட இதைப் பற்றி கவலைப்பட்டதாகவும் ஏவுகணை அறியவில்லை.

மலேசிய இந்தியர்களின் மொழி  உரிமையைப் பறைசாற்றிவரும் தமிழ்ப்பள்ளிகளின் மேம்பாட்டிற்கான அரசாங்கத்தின் வாக்குறுதிகள் (Menanam tebu di bibir)  உதட்டினிலேயே  கரும்பைப் பயிர் செய்யும்  என்பதன்  அடிப்படையிலேயே  இருப்பதாக ஏவுகணை  கருதுகின்றது.

ம.இ.கா.வின் இயலாமையை 50  புதிய  பாலர் பள்ளிகளின்   நிர்மாணிப்பிலிருந்து உறுதியாக  அறிந்து கொள்ள முடியும்.

26.3.2017 ஆம் நாளில்  பாங்கி தமிழ்ப்பள்ளியின் புதிய கட்டடத் திறப்பு விழாவின்  போது உரையாற்றிய ம.இ.கா.வின் தேசியத் தலைவர் டத்தோஸ்ரீ சுப்பிரமணியம்    இவ்வாண்டு  (2017)  இறுதிக்குள் 50  புதிய  பாலர் பள்ளிகளின்  கட்டுமானம் தொடங்கப்படும் என்று கூறிய வாக்குறுதி என்னவானது?

தமிழ்ப்பள்ளிகளின் மேம்பாட்டுத் திட்டங்களை தனி சிறப்புப் பிரிவு  மேற்கொண்டு வரும் நிலையில் ம.இ.கா.வின்  மூலம் செயல்படுத்துவது ஏன்? வெ. 10  மில்லியன்  தொகை இப்போது  யாருடைய  வசம் உள்ளது? சாமி வரம் கொடுத்தாலும் பூசாரி வரம் கொடுக்காத அவலங்களுக்குத் தீர்வு  வருமா என்ற கேள்வியோடு  நாளை தொடர்வோம்.


அமெரிக்காவில் சாதனை படைத்த தமிழ் மாணவன்!

அமெரிக்காவில் கல்வி கற்று வரும் தமிழ் மாணவனான நிருபன் பகிதரன் அதிக புள்ளிகளை பெற்று சாதனை படைத் துள்ளார். Technology High School Newark உயர்தரக் கல்வியைக் கற்று அதிகப் புள்ளிகளைப் பெற்று, முதல் நிலை மாணவனாக தன்னை பதிவு செய்துள்ளார். இதன் காரணமாக பல்கலைக் கழகத்தில் மருத்துவ, பொறியியல் துறைகளில் கல்வி கற்கத் தகைமை பெற்றுள்ளார். Rutgers University புலமைப் பரிசில் வழங்கி, கல்வியைத் தொடர வாய்ப்பளித்துள்ளது. யாழ்ப்பாணத்தைச் சேர்ந்த பகிதரன் குருநாதபிள்ளை - கமலேஸ்வரி பகிதரன் ஆகியோரின் புதல்வரான நிருபன் ஜெர்மனியை பிறப்பிடமாக கொண்டுள் ளார். தற்போது அமெரிக்காவின் Newark,New Jersey இல் வசித்து வருகிறார். தனது 7 வயதில் கட்டுரைப் போட்டியில் முதல் இடத்தினைப் பெற்றுக் கொண் டமைக்காக நியூயார்க் மேஜர் ஷார்ப் ஜேம்ஸ் சிறப்புப் பரிசு வழங்கி கௌரவித்தார் என்பதும் குறிப்பிடத்தக்கது. ஆங்கிலம், ஸ்பானிஸ் மொழிகளில் திறமை பெற்ற நிருபன், தமிழ் மொழியையும் கற்று வருவதுடன், எமது கலை, கலாச்சார நிகழ்வு களிலும் பங்கு பெற்று தனது திறமைகளை வெளிப்படுத்தி வருகின்றார். கடந்த வருடம் இலங்கை தமிழ்ச் சங்கம், அமெரிக்கா நடத்திய கட்டுரைப் போட்டியில் நிருபன் இரண்டாம் இடத்தினை பெற்றதற்காக முன்னாள் ஐ.நா. சபையின் மனித உரிமைகள் ஆணையாளரும், நீதிபதியுமான நவநீதம்பிள்ளை வெற்றிக் கிண் ணத்தை வழங்கி கௌரவித்தார் என்பது குறிப்பிடத்தக்கது.


‘டி.டி.வி.தினகரனை ஏன் விட்டுச்சென்றது டெல்லி போலீஸ்?’

டி.டி.வி.தினகரனிடம் சம்மனைக் கொடுத்த டெல்லி போலீஸார், சுகேஷ் சந்திரசேகர் குறித்து சில கேள்விகளைக் கேட்டுள்ளனர். அதற்கு தினகரன், அவர் யார் என்று கேட்டுள்ளார். இதையடுத்து, வரும் 22-ம் தேதி விசாரணைக்கு டெல்லிக்கு வரச் சொல்லிவிட்டு புறப்பட்டுள்ளனர். இரட்டை இலைச் சின்னத்தை மீட்க, புரோக்கர் சுகேஷ் சந்திரசேகருக்குக் கோடிக்கணக்கில் பணம் கொடுத்ததாக, டெல்லி போலீஸார் டி.டி.வி.தினகரன் மீது வழக்குப்பதிவு செய்துள்ளனர். இதற்கிடையில், சுகேஷ் சந்திரசேகரிடமிருந்து ஒரு கோடியே 30 லட்சம் ரூபாயைப் பறிமுதல்செய்ததுடன் அவரை யும் கைதுசெய்தது டெல்லி போலீஸ். அடுத்து, நேற்றிரவு டெல்லியிலிருந்து விமானம்மூலம் சென்னை வந்த டெல்லி போலீஸார், டி.டி.வி.தினகரன் வீட்டுக்குச் சென்றனர். அங்கு, அவரிடம் விசாரணைக்கு ஆஜராக சம்மனைக் கொடுத்தனர். இதுகுறித்து டெல்லி போலீஸ் உயரதிகாரி ஒருவர் கூறுகையில், "சுகேஷ் சந்திரசேகரிடம் நடத்திய விசாரணையில், எங்களுக்கு முழுவிவரங்கள் கிடைத்துள்ளன. மேலும், டி.டி.வி.தினகரன் தொடர்பான ஆவணங்களும் கிடைத்துள்ளன. இரட்டை இலைச் சின்னத்தை மீட்க டி.டி.வி.தினகரன் தரப்பே சுகேஷ் சந்திரசேகருக்கு பணம் கொடுத்துள்ளதற்கான ஆதாரங்கள் எங்களிடம் உள்ளன. அதுதொடர்பாக டி.டி.வி.தினகரனிடம் விசாரணை நடத்த உள் ளோம். ஏற்கெனவே இந்த வழக்கில் டி.டி.வி.தினகரன் மீது மூன்று பிரிவுகளின் கீழ் வழக்குப்பதிவு செய்யப்பட்டுள்ளது. சுகேஷ் சந்திரசேகர் வழக்கிலிருந்து தப்பிக்க, போலீஸார் சித்ரவதைசெய்வதாக நீதிமன்றத்தில் தெரிவித்துள்ளார். போலீஸ் காவலில் உள்ள விசார ணைக் கைதியிடம், சட்டவிதிகளுக்கு உட்பட்டே விசாரணை நடத்தப்படுகிறது. இதுதொடர்பான விளக்கத்தை நீதிமன்றத்தில் சமர்ப்பிக்க உள்ளோம். தின கரனை, வரும் 22-ம் தேதி ஆஜராகும்படி சம்மனில் குறிப்பிட்டுள்ளோம். இதனால், தினகரன் மற்றும் சுகேஷ் சந்திரசேகர் ஆகிய இருவரிடமும் தனித் தனியாக விசாரணை நடத்துவதோடு, கூட்டாகவும் விசாரிக்க முடிவுசெய்துள்ளோம். இந்த வழக்கில், எங்களுக்குத் தேவையான அனைத்து ஆதாரங்களும் சிக்கியுள்ளன. இதனால், யாரும் தப்ப முடியாது. சுகேஷ் சந்திரசேகர் குறித்து டி.டி.வி.தினகரனை சென்னையில் சந்தித்தபோது, 'அவர் யார் என்றே எனக்குத் தெரியாது' என்று தெரிவித்தார். அடுத்து, சில கேள்விகளை அவரிடம் கேட்டோம். அதற்கு அவர், சரியான பதிலைச் சொல்லவில்லை. டெல்லியில் டி.டி.வி.தினகரனிடம் விசாரணை நடத்துவதற்கான கேள்விகளைத் தயாரித்துள்ளோம். அந்தக் கேள்விகளுக்கு அவர் அளிக்கும் பதிலின் அடிப்படையில் அடுத்தகட்ட நடவடிக்கை எடுக்கப்படும். தமிழகத்தில் தற்போதுள்ள அரசியல் சூழ்நிலை சரியில்லை. சம்மன் கொடுக்க வந்தபோது, டி.டி.வி.தினகரனின் ஆதரவாளர்கள், எங்களுக்குக் கடும் எதிர்ப்புத் தெரிவித்தனர். இதனால்தான் டெல்லியில் அவரிடம் விசாரணை நடத்த முடிவு செய்துள்ளோம்" என்றார். அ.தி.மு.க. சசிகலா அணியில், துணைப் பொதுச்செயலாளராக டி.டி.வி.தினகரன் இருந்துவருகிறார். கட்சியில் அவருக்குரிய ஆதரவாளர்கள், தினமும் அவரைச் சந்தித்து ஆலோசனை நடத்திவருகின்றனர். அவர்களிடம் எல்லாம், 'அமைதியாக இருங்கள். ஓ.பன்னீர்செல்வம், அவருடன் பேச்சுவார்த்தை நடத்தத் துடிக்கும் அமைச்சர்கள் குறித்து எனக்கு நன்றாகத் தெரியும். அவர்கள் ஒரு முடிவு எடுத்த பிறகு, நம்முடைய முடிவை அறிவிப்போம். விரைவில் சசிகலாவைச் சந்தித்து, கட்சி நிலவரம் குறித்துப் பேச உள்ளேன். அவர், கொடுத்த பதவி இது. அவரது உத்தரவு இல்லாமல் என்னால் எந்த முடிவும் எடுக்க முடியாது. என்னைப் பொறுத்தவரை கட்சிதான் முக்கியம்' என்று டி.டி.வி.தினகரன் சொல்வதாக அவரது ஆதரவாளர்கள் தெரிவித்தனர். டி.டி.வி.தினகரன் மீது டெல்லி வழக்கின் பிடி இறுகுவதை உணர்ந்த டி.டி.வி.தினகரன், சீனியர் வழக்கறிஞர்களுடன் ஆலோசனை நடத்திவருகிறாராம். தனக்கும் அந்த வழக்குக்கும் எந்த சம்பந்தமும் இல்லை என்பதை ஆதாரத்துடன் நிரூபிக்க டி.டி.வி.தினகரன் தரப்பு தீவிரமாக ஆலோசனை நடத்தி வருகிறது. சுகேஷ் சந்திரசேகர் கொடுத்த வாக்குமூலத்தில் உள்ள விவரங்களை மோப்பம் பிடித்த டி.டி.வி.தினகரன் தரப்பு, விசாரணையின்போது தெளி வாகப் பதிலடி கொடுக்கவும் முடிவுசெய்துள்ளதாக உள்விவர வட்டாரங்கள் தெரிவித்தன. வரும் சனிக்கிழமை, டெல்லி போலீஸாரின் நடவடிக்கைகளைப் பொறுத்து டி.டி.வி.தினகரனின் அடுத்த அஸ்திரம் இருக்கும் என்று சொல்கின்றனர் அவ ரது தீவிர ஆதரவாளர்கள். டி.டி.வி.தினகரன், அவர் மீதுள்ள வழக்குகளை சட்டரீதியாக சந்திக்கத் தயாராகிவிட்டார். அதே நேரத்தில், அ.தி.மு.க. ஆட்சி தமிழகத்தில் தொடர வேண்டும் என்றும் அவர் விரும்புகிறாராம். அதற்காகத்தான் தற்போதுள்ள அரசியல் சூழ்நிலையில், டி.டி.வி.தினகரன் தரப் பிலிருந்து பெரிய அளவில் எதிர்ப்புகள் தெரிவிக்கப்படவில்லையாம். அமைதியாக இருப்பதால் பயந்துவிட்டதாகக் கருதவேண்டாம். எங்களது அமைதிக் கான காரணம், பிறகு உங்களுக்குத் தெரியும் என்று சொல்கின்றனர் டி.டி.வி.ஆதரவாளர்கள்.


வாழ்வாதாரத்தை தீர்மானிக்க இயலாமல்  தத்தளிக்கும் 369 ஆசிரியர்கள்.

தங்கள் பயிற்சியை முடித்துக்கொண்டுள்ள 369 மாணவர்கள், மலேசிய கல்வி அமைச்சின் மெத்தனப் போக்கின் காரணமாக தங்கள் வாழ்வாதாரத்தை பற்றி முடிவு செய்ய இயலாத ஓர் இக்கட்டான நிலையில் தத்தளித்து வருகின்றனர். இவர்கள் அனைவரும் நாடு முழுவதும் உள்ள 13 ஆசிரியர் பயிற்சிக் கழகங்களில் கடந்த 2013 ஜனவரி மாதம் தங்கள் பயிற்சியைத் தொடங்கி 2016 நவம் பர் மாதம் இளங்கலை பட்டம் பெற்ற மாணவர்கள் ஆவர். பயிற்சி முடித்த இந்த ஆறு மாதங்களில் தாங்கள் இன்னும் நேர்காணலுக்கு அழைக்கப்படாதது குறித்தும், தமிழ்ப்பள்ளிகளில் ஆசிரியர் பற்றாக்குறை நில வியும் தங்களுக்கு வேலை வாய்ப்பு இன்னும் வழங்கப்படாதது குறித்தும் பாதிக்கப்பட்ட அம்மாணவர்கள் தங்கள் மனக்குறைகளை மலேசிய நண்பனிடம் தெரிவித்தனர். அம்மாணவர்கள் அனைவரும் தமிழ்ப்பள்ளிகளில் போதிப்பதற்காக பயிற்சி பெற்றவர்களாவர். அவர்களின் 83 பேர் ஆங்கில மொழியிலும், கணிதம் (25 பேர்), கேட்டல் திறனில் குறைபாடு உள்ள மாணவர்களுக்கான சிறப்புக் கல்வி (4 பேர்), தமிழ் மொழி (44), பாலர் பள்ளி (10), மலாய் மொழி (51), இஸ் லாமியக் கல்வி (23), கற்றலில் குறைபாடுகள் உள்ளவர்களுக்கான சிறப்புக் கல்வி (5), அறிவியல் (12), கலைக் கல்வி (4), வடிவமைப்பு/தொழில்நுட்பம் (24), இசைக்கல்வி (3), பின்தங்கிய மாணவர்களுக்கான சிறப்புக் கல்வி (33), ஆலோசனை/வழிகாட்டல் (24), வரலாறு (24) என மொத்தம் 369 மாணவர்கள் பாதிக்கப்பட்டுள்ளனர். கல்வி அமைச்சுக்கு ஆறு தடவை இது தொடர்பான மகஜரை இம்மாணவர்கள் சமர்ப்பித்தும் இதுவரை ஆக்கப்பூர்வமான எந்த பதிலும் கிடைக்காமல் இருப்பது குறித்து தங்கள் ஏமாற்றத்தை வெளிப்படுத்தியுள்ளனர். கல்வி அமைச்சர் டத்தோஸ்ரீ மஹாட்சிர் காலிட்டின் கவனத்திற்கு அவர்கள் இம்மகஜரை அனுப்பி வைத்துள்ளனர் என்பதும் குறிப்பிடத்தக்கது. ஆகக் கடைசியாக, கடந்த மே 8-ஆம் தேதி கல்வி துணை அமைச்சர் டத்தோ பி.கமலநாதனை சந்தித்து நேரடியாக இம்மகஜரை அவர்கள் சமர்ப்பித்த போது, ஆறாவது முறையாக கொடுக்கிறீர்கள் என்ற ஏளனமான ஒரு பதிலை அவர் தந்தாரே தவிர எங்கள் பிரச்சினைக்கு முடிவு காண்பது குறித்து எது வும் சொல்லவில்லை என்று பாதிக்கப்பட்ட மாணவர்கள் கூறினர். நாங்கள் 369 பேர் அனைவரும் படித்தது ஐந்தரை ஆண்டு கால இளங்கலை பட்டப்படிப்பாகும். எங்களுடன் சீன, மலாய் மொழி மாணவர்களும் படித் தார்கள். சீன மாணவர்கள் கடந்த அக்டோபர் மாதம் நேர்காணல் முடிந்து, இந்த ஜனவரி மாதம் வேலைக்கு அமர்த்தப்பட்டுள்ளனர். மலாய் ஆசிரியர்களுக்கு இந்த ஆண்டு ஜனவரி, மார்ச் மாதங்களில் நேர்காணல் முடிந்து கடந்த மே 2-ஆம் தேதி வேலைக்கு அமர்த்தப்பட்டு விட்டனர். எங்கள் 369 பேரின் நிலை குறித்து கல்வி அமைச்சில் சம்பந்தப்பட்டவர்களிடம் கேட்ட போது, தமிழ்ப்பள்ளியில் ஆசிரியர்கள் முழுமையாக இருக் கிறார் கள். அதனால் நீங்கள் காத்திருக்கத்தான் வேண்டும். எப்போது நேர்காணலுக்கு அழைப்போம் என்பது எங்களுக்கேத் தெரியாது என்று பதில் கூறி விட்டதாக பெயர் குறிப்பிட விரும்பாத மாணவர்கள் சிலர் மலேசிய நண்பனிடம் கூறினர். ஆனால், நாங்களே தனிப்பட்ட முறையில் சில பள்ளிகளில் விசாரித்துப் பார்த்ததில் ஒரு பள்ளிக்கு தலா மூன்று, நான்கு ஆசிரியர்கள் பற்றாக்குறையாக இருப்பதை தெரிந்து கொண்டோம் என்று அவர்கள் குறிப்பிட்டனர். எங்கள் நிலைமையை விவரித்து மகஜரை தயார் செய்து கல்வி அமைச்சுக்குப் பல முறை அனுப்பி வைத்து விட்டோம். துணை அமைச்சர் கமலநாதனை கடந்த மே எட்டாம் தேதி, கெடா, தாமான் கெலாடியில் புதிய தமிழ்ப்பள்ளி கட்டட நிர்மாணிப்பிற்காக அவர் வருகை தந்திருந்தபோது எங்களின் பிரதி நிதிகள் கெடாவில் அவரிடம் மகஜரின் நகலை கொடுத்தனர். இது நாங்கள் ஆறாவது தடவையாக கொடுக்கும் மகஜராகும். எங்களிடமிருந்து மகஜரை பெற்றுக்கொண்ட கமலநாதன், ஓ! ஐ.பி.ஜி-யா? (ஆசிரியர் பயிற்சிக் கழகம்). ஆறாவது தடவையாக மகஜர் கொடுக்க வரீங் களா என்று ஓர் அலட்சியமான தோரணையில் பேசினார். எங்களுக்கு நம்பிக்கை ஊட்டும் வகையில் அவர் எதுவும் பேசவில்லை என்று அம்மாணவர்கள் தெரிவித்தனர். நாங்கள் அனைவரும் வெவ்வேறு பிரிவுகளாக சம்பந்தப்பட்ட அதிகாரிகளை சந்தித்து வருகிறோம். கல்வி அமைச்சின் இயக்குநரை சந்திப்பதற்கு நாங்கள் பல முயற்சிகளை எடுத்து விட்டோம். தொலைபேசி வாயிலாக அழைக்கும்போது வெவ்வேறு பிரிவுகளுக்கு மாற்றி, மாற்றி எங்களை அலைகழிக்கச் செய்கின்றனர். இதுநாள் வரை அந்த இயக்குநரை சந்திக்கவோ அல்லது அவருடன் பேசவோ எங்களால் முடியவில்லை. இதைத் தவிர்த்து, எங்கள் நேர்காணலை ஏற்பாடு செய்வது கல்வி ஆணையம். அவர்களுடன் தொடர்புகொண்ட போது, கல்வி அமைச்சின் உத்தரவு இல்லாமல் நேர்காணலுக்கு அழைக்க முடியாது என்று முடிவாகக் கூறி விட்டனர். இந்த இடைப்பட்ட காலத்தில், பயிற்சிப்பெறாத தற்காலிக ஆசிரியர்கள் என்று ஒரு குழுவினரை தேர்வு செய்து ஆசிரியர் பயிற்சிக் கழகத்திற்கு பயிற்சிக்கு அனுப்பினார்கள். அவர்கள் இந்த மே மாதம் பயிற்சி முடிந்து வெளியேறுகிறார்கள். அவர்கள் ஜூன் மாதம் பணியில் அமர்த்தப்படுவது உறுதி என்றும் கூறியிருக்கிறார்கள். இவர்களுக்கு மட்டும் ஏன் இந்த சலுகை என்று வினவியபோது, பயிற்சிக்கு வரும்போதே அவர்கள் பணி உறுதிக்கான உடன்பாடு செய்யப்பட்டிருந்தது என்றும், ஜூன் மாதம் தாங்கள் பணியில் அமர்த்தப்பட வேண்டும் என்பதை வலியுறுத்தி மகஜரையும் சமர்ப்பித்திருந்தார்கள் என்றும் சம்பந்தப்பட்ட அதிகாரி தங்களிடம் தெரிவித்ததாக அவர்கள் மேலும் கூறினர். ஆசிரியர்கள் பற்றாக்குறை நிலவுவதாக சமூக வலைத்தளம், நாளிதழ்களில் பெற்றோர்களும், பெற்றோர் ஆசிரியர் சங்கங்களும் நிறையவே பேசி வருகின்றனர். ஏன் எங்களுக்கு மட்டும் இந்த கதி? இது எந்த விதத்தில் நியாயம்? தாங்கள் பாரபட்சமாக நடத்தப்படுவது ஏன் என்று அவர்கள் கேள்வி எழுப்புகின்றனர்.


பி.டி.பி.டி.என். வழங்கும் 15%, 12%, 10% - சலுகைக்கான விவரங்கள்

கோலாலம்பூர், நவ. 19-

தேசிய உயர்கல்வி நிதியுதவிக் கழகமான பி.டி.பி.டி.என்.,  தங்கள் கடனை திரும்பச் செலுத்தும் மாணவர்களுக்காக சிறப்புச் சலுகைகளை அறிவித்துள்ளது.

கடனை முழுமையாகச் செலுத்த முன்வரும் மாணவர்களுக்கு 15 விழுக்காடும், கடனில் குறைந்தது 50 விழுக்காட்டைச் செலுத்த விரும்பும் மாணவர்களுக்கு 12 விழுக்காடும், நிர்ணயிக்கப்பட்ட முறையின் கீழ் தங்கள் சம்பளத்தில் குறைப்புச் செய்வதன் வாயிலாகவோ அல்லது வங்கிக் கணக்கிலிருந்து செலுத்துவதன் வாயிலாகவோ கடனை திரும்பச் செலுத்த விரும்பும் மாணவர்களுக்கு 10 விழுக்காடு கழிவையும் பி.டி.பி.டி.என். வழங்குகிறது.

இதன் தொடர்பில் மாணவர்களுக்கு சில சந்தேகங்கள் அல்லது கேள்விகள் இருக்கலாம். அதற்கான விளக்கத்தை பி.டி.பி.டி.என். வழங்குகிறது. முதலில், 15 விழுக்காட்டுக் கழிவைப் பெறுவதற்கு யார் தகுதியடைகிறார்கள் என்பதை பார்ப்போம். 2021 நவம்பர் முதல் தேதியிலிருந்து 2022 ஏப்ரல் 30 ஆம் தேதி வரையில் பாக்கி வைத்திருக்கும் தொகையை மொத்தமாகச் செலுத்த நினைக்கும் பி.டி.பி.டி.என். கடன் பெற்ற அனைத்து மாணவர்களும் இதற்குத் தகுதி பெறுகின்றனர். அமலாக்க நடவடிக்கையை எதிர்நோக்கிய மாணவர்களுக்கும் இது பொருந்தும்.

பாக்கி உள்ள மொத்தத் தொகையின் அடிப்படையில் இந்த 15% கணக்கெடுக்கப்படுகிறது. ஒவ்வொரு மாதத்தின் இறுதியிலும் இந்த 15% கழிவு வழங்கப்படுகிறது. மறு மாதம் 7 ஆம் தேதி தொடங்கி தங்கள் கடன் அறிக்கை வாயிலாக இதற்கான விவரங்களை கடன் பெற்றவர்கள் சரிபார்த்துக் கொள்ளலாம்.இச்சலுகையைப் பெற்று கடனை அடைத்த 14 நாட்களுக்குப் பிறகு கடனை அடைத்ததற்கான கடிதம் அனுப்பி வைக்கப்படும். பி.டி.பி.டி.என். அதிகாரத்துவ அகப்பக்கம் வாயிலாகவும் இக்கடிதத்தை பதிவிறக்கம் செய்யலாம். இதில் மற்றொரு கேள்வியும் மாணவர்களுக்கு எழலாம். ஊழியர் சேம நிதி, வங்கி அல்லது மின்னியல் வாயிலாக இக்கல்விக் கடன் தொகை திருப்பிச் செலுத்தப்பட்டாலும் இந்த 15% சலுகை கிடைக்குமா?

கிடைக்கும். ஆனால், ஒரே மாதத்தில் பி.டி.பி.டி.என். இதனைப் பெற்றால் மட்டுமே இதற்குத் தகுதிபெற முடியும். ஒவ்வொரு மாதமும் 27 ஆம் தேதிக்குள் பணத்தைச் செலுத்தும்படி கடன் பெற்றவர்களுக்கு ஆலோசனை கூறப்படுகிறது. ஒரு வேளை ஊழியர் சேம நிதி வாயிலாக கடனை திருப்பிச் செலுத்தும்போது சிறப்புக் கழிவுக்குப் பிறகு கூடுதல் தொகை செலுத்தப்பட்டிருந்தால் அது திரும்பக் கிடைக்குமா? ஆம், கூடுதலாகச் செலுத்தப்பட்ட தொகை கடன் பெற்றோரின் ஊழியர் சேம நிதி 2 ஆவது கணக்கில் சேர்க்கப்படும். எனினும் IPT / penaja வாயிலாக செலுத்தப்படும் தொகைக்கு கழிவுச் சலுகை வழங்கப்படாது.

எனினும், 2022 ஏப்ரல் மாதம் இந்தச் சலுகைகள் முடிவுக்கு வரும் கடைசி மாதத்தில் கடனை திருப்பிச் செலுத்தினால் 15 விழுக்காடு கழிவு கிடைக்குமா? கிடைக்கும். 2022 ஏப்ரல் 30 ஆம் தேதி அன்று அல்லது அதற்கு முன்னதாக கடனை திருப்பிச் செலுத்த வேண்டும்.  அதே சமயம், கடன் முன்பணத்திலும் 15% கழிவுச் சலுகையை பி.டி.பி.டி.என். வழங்குகிறது.

சில மாணவர்கள் டிப்ளோமா, இளங்கலை, முதுகலை பட்டப்படிப்பிற்கு தனித்தனியே கடன் பெற்றிருப்பார்கள். அவற்றில் ஒன்றுக்கான கடனை முழுமையாக அடைக்க நினைத்தால் 15% சலுகை கிடைக்குமா? கிடைக்காது. மொத்தமாக கடனை அடைத்தால் மட்டுமே இச்சலுகைக்கு தகுதி பெறுவார்கள். சிக்ரிஸ் பதிவு இருக்குமேயானால், கல்விக் கடனை முழுமையாக அடைத்ததும் 7 நாட்களுக்குள் அப்பதிவு அகற்றப்படும்.

12% சலுகைக்கான தகுதிகள்

இதனிடையே, உங்களுக்குள்ள கடன் தொகையில் பாதியளவு, அதாவது 50 விழுக்காட்டைச் செலுத்த நினைத்தால் அதற்காக 12% கழிவை பி.டி.பி.டி.என். அறிவித்துள்ளது. 2021 நவம்பர் முதல் தேதியிலிருந்து 2022 ஏப்ரல் 30 ஆம் தேதி வரையில் பாக்கி வைத்திருக்கும் தொகையில் பாதியளவு செலுத்த நினைக்கும் மாணவர்களும் இதற்குத் தகுதி பெறுகின்றனர்.

இக்கழிவு மாதாந்திர தவணைக் கட்டணத்தைக் குறைக்குமா என்றால் இல்லை. பாக்கி இருக்கும் மொத்தத் தொகை மட்டுமே குறையும். மற்றபடி மேலே குறிப்பிடப்பட்டுள்ள தகவல்கள் இந்த 12% கழிவுக்கான சலுகைகளிலும் அடங்கும். அது போலவே 10 விழுக்காட்டிற்கான சலுகைகள் மற்றும் விதிமுறைகளுக்கு இவை பொருந்தும். இது குறிப்பாக சம்பளத்தில் பிடித்தம் செய்து அல்லது வங்கிக் கணக்கு வாயிலாக செலுத்தப்படுவது உட்படும்.

தங்களுக்கு எவ்வளவு கடன் பாக்கி உள்ளது என்பதை மாணவர்கள் எவ்வாறு சரிபார்க்க முடியும்?

பி.டி.பி.டி.என். அதிகாரப்பூர்வ அகப்பக்கம் இதற்கு வழி காட்டும். நீங்கள் வலம் வர வேண்டிய அகப்பக்க முகவரி: https://www.ptptn.gov.my/PengesahanBakiPenyelesaianHutang/Utama என்பதாகும். அல்லது https://www.ptptn.gov.my/hubungi-ptptn  என்ற இணைப்பில் விற்பனை பிரிவு அதிகாரியுடன் தொடர்பு கொள்ளலாம்.

கடனை சரிபார்ப்பது எப்படி: https://www.ptptn.gov.my/semakanpinjaman என்ற அகப்பக்கத்தில் இதனைச் செய்யலாம்.

கடனை முழுமையாக அடைத்ததற்காக அத்தாட்சிக் கடிதத்தை https://www.ptptn.gov.my/pengesahanbakipenyelesaianhutang  என்ற அகப்பக்கம் வாயிலாக பதிவிறக்கம் செய்யலாம்.

இதுபோக மற்ற மேல் விவரங்களைப் பெறுவதற்கு கீழ்க்கண்ட ஏதாவது ஒரு தொடர்பை கடன் பெற்றவர்கள் பயன்படுத்தலாம்:

* Pusat panggilan (careline) 03 2193 3000

* Live chat PTPTN - (https://www.ptptn.gov.my)

* Eksekutif Pemasaran (https://www.ptptn.gov.my/hubungi-ptptn)

* e-Aduan PTPTN (https://eaduan.ptptn.gov.my)

* Media Social (Perbadanan Tabung Pendidikan Tinggi Nasional) ஆகியன அடங்கும்.


430 கோடியை ஹேக் செய்து திருடிய ஹேக்கர்

ஜப்பானிலுள்ள பணப்பரிவர்த்தனைகள் செய்யும் ஆன்லைன் நிறுவனம் ஒன்றில் கணக்குகள் ஹேக் செய்யப்பட்டு 60 மில்லியன் அமெரிக்க டலர்கள் திருடப்பட்டுள்ளதாக புகார் தெரிவிக்கப்பட்டுள்ளது.

ஒசாகாவை தலையமைகமாகக் கொண்டு இயங்கிவரும் ஆன்லைன் பணப்பரிமாற்ற நிறுவனத்தில் வாடிக்கையளரின் கணக்கை ஹேக் செய்யப்பட்டுள்ள தாக புகார் அளிக்கப்பட்டுள்ளது. ஹேக் செய்ததில் 60 மில்லியன் டாலர்கள் திருடப்பட்டுள்ளது அதிர்ச்சியை ஏற்படுத்தியுள்ளது.

ஹேக் செய்யப்பட்ட கணக்கிலிருந்து வேறொருவருக்கு பரிமாற்றம் செய்யப்பட்டுள்ளது. இதில் மோனோகாயின், பிட்காயின், பிட்காயின் பணம் ஆகிய வைற்றையும் திருடியுள்ளனர் என்று அந்நிறுவனத்தின் தலைவர் சாயிப் தெரிவித்துள்ளார். மேலும், வாடிக்கையாளரின் கணக்கை எப்படி முறைகேடாக ஹேக் செய்ய முடிந்தது என்பது குறித்து விசாரணை நடத்த கோரிக்கை விடுத்துள்ளதாகவும் நிறுவனம் தெரிவித்துள்ளது.


குழந்தையைக் கவனமாகப் பார்த்துக்கொள்ளுங்கள். கடிதத்துடன் கண்டெடுக்கப்பட்ட ஆண் சிசு

தைப்பிங்,

குழந்தையைக் கவனமாகப் பார்த்துக்கொள்ளுங்கள். சில காரணங்களால் வீச வேண்டிய சூழ்நிலைக்குத் தள்ளப்பட்டுள் ளேன். ஆனாலும், குழந்தையின் வளர்ச்சியைத் தூரத்தில் இருந்து கவனித்துக்கொண்டு இருப்பேன் எனக் குறிப்பிடப்பட்டிருந்த கடிதத்துடன் ஆண் சிசு கம்போங் குர்னியா ஜெயாவில் உள்ள மோட்டார் பழுதுபார்க்குமிடத்தின் அருகில் இருக்கும் வீட்டின் முன் கண்டெடுக்கப்பட்டது.

இன்னும் பல விஷயங்கள் எழுதப்பட்டிருந்த அந்தக் கடிதத்தையும் தொப்புள் கொடி அறுக்கப்படாத சிசுவையும் வீட்டின் உரிமையாளர் அதிகாலை 2.15 மணியளவில் கண்டெடுத்துள்ளார்.ஆண் சிசு திரைச்சீலையால் சுற்றப்பட்டிருந்ததாகவும் இரண்டு மணிநேரத்திற்கு முன்புதான் பிறந்திருக்கக் கூடும் என்றும் ஆரோக்கியமாக அந்தச் சிசு தைப்பிங் மருத்துவமனைக்குக் கொண்டு செல்லப்பட்டதாகவும் தைப்பிங் காவல்துறை தலைவர் சூப்ரிண்டெண்டன் ரஸ்லாம் அப்துல் ஹமிட் தெரிவித்தார்.


“மாவீரர்கள் காட்டிய வெளிச்சத்தில் தமிழீழம் பிறக்கும்!”

“நாடு கடந்த தமிழீழ அரசு” சார்பில், வட அமெரிக்காவின் நியூயார்க்கில் 27.11.2018 அன்று மாலை “தமிழீழ தேசிய மாவீரர் நாள்” - வீரவணக்க நிகழ்வை நாடு கடந்த தமிழீழ அரசு  ஒருங்கிணைத்தது. இந்த நிகழ்ச்சியில் நாடு கடந்த தமிழீழ அரசின் தலைமை அமைச்சர் திரு. வி. உருத்திரகுமாரன் நினைவுரையாற்றினார். தமிழ்த்தேசியப் பேரியக்கத் தலைவர் பெ. மணியரசன் சிறப்புரையாற்றினார்.

பெ. மணியரசன் பேசுகையில்,

மாணவனாக இருந்தபோது, மாவீரர்கள் இப்படித் தோன்றுவார்கள் என நான் நினைத்ததில்லை. அப்போது, வட அமெரிக்க வல்லரசை எதிர்த்து வியட்நாமில் வீரஞ்செறிந்த போராட்டம் நடந்து கொண்டிருந்தது. அமெரிக்காவுக்கு எதிராக அந்த சின்னஞ்சிறு வியட்நாமிய மண்ணில் ஆண்களும், பெண்களும் போராடுகிறார்கள், உழவர்கள் போராடுகிறார்கள் என்று வந்த செய்திகள், எங்களுக்கு உற்சாகமளித்தன. அதுபோல், நம்மினத்திலும் வீரர்கள் தோன்றுவார்களா என்ற ஐயமும் ஏற்பட்டது.

ஆனால், தமிழீழ தேசியத் தலைவர் மேதகு வே. பிரபாகரன் தலைமையில் விடுதலைப்புலிகள் களத்திற்கு வந்தபின், நான் வியந்து பார்த்த வியட்நாம் போராட்டத்தை விஞ்சும் அளவுக்கு, புதுப்புது வகைகளில் வீரப்போர் புரிந்த தமிழ் மறவர்களை - புலிகளைப் பார்த்துப் பெருமிதம் கொண்டேன்.

இந்த தமிழினத்தின் உள்ளாற்றல் வீரம் நிறைந்தது; அறிவாற்றல் நிறைந்தது; அறம் நிறைந்தது! அதன் எடுத்துக்காட்டுதான், தமிழீழ விடுதலைப்புலிகள்! அந்த மாவீரர்களுக்கு என்னுடைய தலைதாழ்ந்த வீரவணக்கத்தைத் தெரிவித்துக் கொள்கிறேன்!

மாவீரர்களே, நீங்கள் வாழ்ந்தபோது பகைவன் உங்களைக் கண்டு அஞ்சி நடுங்கினான்! நீங்கள் மறைந்த பிறகும்கூட, உங்கள் கல்லறைகளைப் பார்த்து பகைவன் அஞ்சுகிறான்! அதனால்தான், மாவீரர் துயிலும் இல்லங்களை சிங்களர்கள் சிதைக்கிறார்கள்; அதற்காக சதி வேலைகளிலும், வன்முறைகளி லும் இறங்குகிறார்கள்.

ஆனாலும், நீங்கள் கோடிக்கணக்கான தமிழர் நெஞ்சங்களில் வாழ்கிறீர்கள்! துயிலும் இல்லங்களில் மட்டும் உங்கள் நினைவுகள் இல்லை! தமிழீழத் தமிழர்கள் மட்டுமல்ல, உலகெங்கும் உள்ள அத்தனைக் கோடி தமிழர் நெஞ்சங்களிலும் நீங்கள் வாழ்கிறீர்கள்! சுடர்விட்டு எரிந்து கொண்டு, வழிகாட்டிக் கொண்டிருக்கிறீர்கள்! புதிய நம்பிக்கையை ஊட்டிக் கொண்டிருக்கிறீர்கள்! நம்முடைய கனவு பலிக்கும் - தமிழீழம் பிறக்கும்!

நம் தமிழினத்தின் அடையாளம் உலகுக்கு உங்களால்தான் எடுத்துக்காட்டப்பட்டது. வரலாற்றில் நீங்கள் எப்போதும் தனி இடம் பெற்றிருப்பீர்கள்!

தமிழீழ விடுதலைக்காக தமிழீழத்தில் நடந்த ஈகங்கள் கொஞ்ச நஞ்சல்ல; அந்த தியாகங்களை நடத்திக் கொண்டே, மக்கள் ஒருங்கிணைந்தார்கள். ஒரு தலைமையின் கீழ் ஒருங்கிணைந்தார்கள். பொய் வாக்குறுதி - போலி வேடங்கள் போடும் தலைமையின் கீழ் அல்ல! பல பிரிவுகள் இருந்தாலும், இலட்சி யத்தில் உறுதியானவர் பிரபாகரன் என்று உணர்ந்து, அவரது தலைமையின் கீழ் ஒருங்கிணைந்தார்கள். தலைவரின் சொல்லை மந்திரம் போல் மக்கள் கருதினார்கள்.

இன்றைக்கும், இவ்வளவு ஈகங்களுக்குப் பிறகும் “தலைவர் பிரபாகரன்”, தற்போது ஒரு தெய்வம் போல உலகத் தமிழர்களால் நேசிக்கப்படுகிறார் அவரது அறிவாற்றல்; ஈகம்; தன் குடும்பத்தையே விடுதலைப் போராட்டத்தில் ஈடுபடுத்திய அவரது அர்ப்பணிப்பு ஆகியவை இதற்குக் காரணம்!

வரலாற்றில் நாம் சில பின்னடைவுகளை சந்தித்திருக்கலாம். ஆனால், தலைவர் பிரபாகரன் தான் தலைமை வழிகாட்டி என்று இன்னும் கூடுதல் மதிப்போடு அனைவரும் பாராட்டும் நிலைமைதான் இன்றிருக்கிறது.

தமிழீழத்தில் மட்டுமின்றி, தமிழ்நாட்டிலும் தியாகங்கள் நடந்துள்ளன. 1995இல் அப்துல் ரவூப் என்ற இளைஞன் சிங்கள விளையாட்டு அணி தமிழ்நாட்டுக்கு வரக்கூடாது என்று தீக்குளித்து உயிரீகம் செய்தார். அதன்பின், 2009இல் தமிழீழத்தில் போர் நிறுத்தம் வர வேண்டுமென தழல் ஈகி முத்துக்குமார் தொடங்கி வைத்த மாபெரும் எழுச்சியின்போது, பள்ளப்பட்டி இரவி, சீர்காழி இரவிச்சந்திரன், சென்னை அமரேசன், கடலூர் தமிழ்வேந்தன், சென்னை சிவப்பிரகாசம், விருதுநகர் கோகுலகிருஷ்ணன், வாணியம்பாடி சீனிவாசன், சதாசிவம் சிறீதர், நாகலிங்கம் ஆனந்த், அரியலூர் இராசசேகர், புதுக்கோட்டை பாலசுந்தரம், சிவகாசி மாரிமுத்து, கரூர் சிவானந்தன், திருப்பூர் சுப்பிரமணி ஆகிய 18 தமிழர்கள் தீக்குளித்து உயிரீகம் செய்தனர். சுவிட்சர்லாந்தில் முருகதாசும், மலேசியாவில் இராஜாவும் உயிரீகம் செய்தனர். இவ்விருவரும் தமிழீழத் தமிழர்கள்!

இதுமட்டுமல்ல, பல பேர் தங்கள் சொத்துகளை இழந்தார்கள். தடா, பொடா போன்ற கொடுஞ் சட்டங்களை ஏவி பெருஞ்சித்திரனார், பழ. நெடுமாறன், வைகோ போன்ற பல தலைவர்களை சிறையிலே அடைத்தார்கள். 2009ஆம் ஆண்டு, போர் நிறுத்தம் கேட்டாலே, புலிகள் ஆதரவாளர் என சிறையில் தள்ளினார்கள். அரசுக்கு எதிராகச் சதி எனக் குற்றம்சாட்டி 124ஏ  - பிரிவில் வழக்குப்போட்டார்கள். என்னையும் கைது செய்து சிறையில் அடைத்தார்கள். சென்னை, வேலூர், கோவை, திருச்சி சிறைகளில் நான் இருந்திருக்கிறேன்.

பலர் தேசியப் பாதுகாப்புச் சட்டத்தில் கைது செய்யப்பட்டு தடுப்புக்காவலில் சிறையில் அடைக்கப்பட்டார்கள். அமெரிக்காவிலும் பலரை சிறையில் போட்டார்கள். சாக்ரடீஸ் என்ற தமிழர் இங்கே சிறையில் அடைக்கப்பட்டார். விசுவநாதன் என் தமிழின உணர்வாளர் அமெரிக்காவிலிருந்து தமிழ்நா ட்டிற்கு வந்தபிறகு, மீண்டும் திரும்ப முடியவில்லை! பொறியாளர் - முனைவர் தணிசேரன் அவர்கள் தமிழ்நாட்டுக்குப் போக நிரந்தரத் தடை போட்டு ள்ளார்கள்.

இவ்வளவு ஈகங்கள் செய்தாலும், எங்களால் போர் நிறுத்தம் கொண்டு வர முடியவில்லையே என்ற ஏக்கமும், தன் திறனாய்வும் இருக்கிறது. எட்டுக் கோடி தமிழர்கள் தமிழ்நாட்டில் இருந்தும், போர் கொடுமையிலிருந்து தமிழீழ மக்களைப்  பாதுகாக்க முடியவில்லையே என்ற துயரம் எப்போதும் எங்கள் நெஞ்சில் கனன்று கொண்டிருக்கிறது.

இந்த உணர்வு, தமிழ்நாட்டில் ஏற்கெனவே இருந்ததைவிட மிகப்பெரும் அளவுக்கு தமிழீழ விடுதலைக்கு ஆதரவாகப் போராட ஊக்கமளிக்கும்! உணர்ச்சிப் பாவலர் காசி ஆனந்தன், “கடல் நம்மைப் பிரித்தாலும் அன்னைத் தமிழ் நம்மை இணைக்கிறாள்” என்பார். நம் அனைவரையும் தமிழ்தான் இணைக்கிறது! இணைத்துக் கொண்டிருக்கிறது!

தமிழீழ விடுதலைப்புலிகள் இந்திய ஆட்சியாளர்களைப் பகைத்துக் கொண்டார்கள், அதனால்தான் வெற்றி பெற முடியவில்லை என்று சிலர் கூறுகிறார்கள். தமிழீழ விடுதலைப்புலிகளும், தலைவர் பிரபாகரன் அவர்களும் எப்போதும் இந்தியாவுடன் பகைப் போக்கைக் கடைபிடிக்கவே இல்லை!

1987இல், இந்தியா தன்னிச்சையாக இலங்கையுடன் ஒரு ஒப்பந்தம் மேற்கொண்ட போதுகூட, புலிகள் இந்தியாவைப் பகைத்துக் கொள்ளவில்லை!

பிரபாகரன் முதலமைச்சர் ஆகிவிட்டால் எல்லாம் நடந்திருக்கும் என்று கூறுபவர்களும் உண்டு! இன்றைக்கு, வடக்கு மாகாண முதல்வர் விக்னேசுவரன் அவர்களால் என்ன உரிமையைப் பெற்றுத் தர முடிந்தது? வரதராசபெருமாள் போல் திணிக்கப்பட்டவர் அல்ல - விக்னேசுவரன்! தமிழ் மக்களால் வாக்க ளித்துத் தேர்ந்தெடுக்கப்பட்டவர் அவர்! தனது அலுவலகத்துக்கு ஒரு நாற்காலி வாங்க வேண்டுமென்றாலும்கூட, கொழும்பைத்தான் கேட்க வேண்டும் என்ற நிலை இருப்பதாகக் கூறுகிறார் அவர்.

கடந்த 2016 செப்டம்பர் 24ஆம் நாள், தமிழீழத்தில் மிகப்பெரும் மக்கள் பேரணியை நடத்திய விக்னேசுவரன் அவர்கள் சில தீர்மானங்களை நிறை வேற்றியுள்ளார். அதில் முதல் தீர்மானம் - சிங்களர்களே வசிக்காத தமிழீழப் பகுதிகளில் புதிதாக புத்தக் கோயில்கள் வைக்கப்படுகின்றன, அதைத் தடுக்க வேண்டும் என்கிறார். புதிதாக அங்கு நிறுவப்படும் புத்த கோயில்களைத் தடுக்கும் அதிகாரம்கூட அங்குள்ள முதலமைச்சருக்கு இல்லை!

அடுத்து, இரண்டாவது தீர்மானமாக - தமிழீழ மண்ணில் சிங்களக் குடியேற்றங்களைத்  தடுக்க வேண்டும் என்கிறார். அதைத் தடுக்கும் அதிகாரமும் அவருக்கு இல்லை!

மூன்றாவதாக, சிங்கள இராணுவம் தமிழீழத்தைவிட்டு வெளியேற வேண்டும் என்கிறார். அவர் மட்டுமல்ல, ஐ.நா. பொதுச்செயலாளர் பான் கீ மூன் அமைத்த மூவர் குழுவும் தமிழர் பகுதிகளைவிட்டு சிங்கள இராணுவம் வெளியேற வேண்டுமெனச் சொன்னது. ஆனால், ஏன் நடக்கவில்லை? யார் இதைச் செயல்படுத்துவது? இலங்கைக்குத் துணை நிற்கும் இந்தியா, வட அமெரிக்கா, பிரிட்டன் போன்ற நாடுகள் இதற்குக் குரல் கொடுப்பார்களா? மாட்டார்கள்!

நான்காவதாக, ஐ.நா. மனித உரிமை அவையில் நிறைவேற்றப்பட்டத் தீர்மானத்தின்படி தமிழீழப் படுகொலைக்கு ஒரு விசாரணை வேண்டும் என்கிறார். பன்னாட்டு விசாரணை கிடையாது, உள்நாட்டு விசாரணைதான் என்று ஐ.நா. மனித உரிமை அவையிலே தீர்மானமெல்லாம் போட்டர்கள். ஆனால், அதுவும்கூட இன்றுவரை நடக்கவில்லை! அமெரிக்கத் தீர்மானம் எங்கே செயல்பட்டுக் கொண்டுள்ளது என்று திரும்பக் கேட்டீர்களா?

ஐ.நா.வின் உள்ளக அறிக்கையின்படியே, 6 மாத காலத்தில் சற்றொப்ப 70 ஆயிரம் தமிழீழ மக்கள் படுகொலை செய்யப்பட்டதாகக் கூறுகிறார்களே, மனித குலத்திற்கு எதிரான குற்றம் நடந்துள்ளதாக மூவர் குழு அறிக்கைக் குற்றம்சாட்டுகிறதே, அதுகுறித்தாவது ஐ.நா. விசாரித்ததா? நமக்கு நீதி கிடைத்ததா? இல்லை! ஐ.நா. மன்றம் ஏன் தலையிடவில்லை?

கடந்த வாரம் நான் நியூயார்க்கிலுள்ள ஐ.நா. மன்றத் தலைமையகத்தைப் பார்க்கச் சென்றேன். அங்குள்ள ஒருவர் உலகில் எங்கு சிக்கல் நடந்தாலும் ஐ.நா. மன்றம் தலையிடும் என்று கூறினார். எங்கள் தமிழீழத்தில் ஐ.நா. மன்றம் தலையிடவில்லையே என்று நான் கேட்டேன். அதற்கு அவர், “தமிழீழச் சிக்கல் ஒரு உள்நாட்டுச் சிக்கல்” என்றார்.

எது உள்நாட்டுச் சிக்கல்? சூடானில் தெற்கு சூடானுக்கும் வடக்கு சூடானுக்குமான சிக்கலில் ஐ.நா. தலையிட்டு, கருத்து வாக்கெடுப்பு நடத்தி தெற்கு சூடானை தனிநாடாக்கியதே, அது உள்நாட்டுச் சிக்கல் என்று ஐ.நா. ஒதுங்கிக் கொண்டதா?  இந்தோனேசியாவில் கிழக்குத் தைமூர் சிக்கலில் தலை யிட்டு, கிழக்குத் தைமூர் தனிநாடானதே அது உள்நாட்டுச் சிக்கல் என்று பார்த்தீர்களா? தமிழீழத்தில் நடைபெறுவது விடுதலைப்போர்! அது உள்நாட்டுச் சிக்கல் அல்ல!

வடக்கே உள்ள பல மதிக்கத்தக்க மனித உரிமைப் போராளிகள் தமிழீழ விடுதலைப் போராட்டத்தைக் கண்டுகொள்ளவில்லை. போர் நிறுத்தம்கூட கேட்க வில்லை.வடநாட்டில் மட்டுமல்ல, நமக்கு பக்கத்திலே உள்ள கேரளாவில், கர்நாடகாவில், ஆந்திராவில் தமிழீழ இனப்படுகொலைக்கு எதிராக ஒரு சின்ன கண்டனம் கூட எழவில்லையே ஏன்? இவர்கள் அனைவராலும் புறக்கணிக்கப்பட்ட - ஒதுக்கப்பட்ட இனமாகத் தமிழர்கள் நாம் இருக்கிறோம்! இந்தியாவில் இனப்பாகு பாட்டுடன் நடத்தப்படுகிறோம் என்ற உண்மையை நாம் புரிந்து கொள்ள வேண்டும்.

அடுத்ததாக விக்னேசுவரன் இயற்றியத் தீர்மானம் - இலங்கையின் வடக்கு கிழக்கு மாகாணங்களை இணைத்து ஒரு கூட்டரசை உருவாக்க வேண்டு மென்பது! இதைக்கூட சாதிக்க முடியாத அதிகாரங்களை வைத்துக் கொண்டு, பிரபாகரன் தமிழர் மாகாண முதலமைச்சராகி இருந்தால் சிக்கல் தீர்ந்திருக்கும் என்று பேசுவது வேடிக்கையாக இல்லையா?

நான் 1991இலிருந்து புலம் பெயர்ந்த தமிழர்கள் வாழும் நாடுகளில் நடைபெறும் மாவீரர் நாள் நிகழ்வுகளுக்குச் சென்று வருகிறேன். ஒருமுறை கனடாவில் அப்படிச் சென்றபோத, எரித்திரியா போராளிகள் வந்து சந்தித்தார்கள். இப்போது அவர்கள் தனிநாடு பெற்றுவிட்டார்கள். இதுபோல், உல கெங்கும் தேசிய இன விடுதலைப் போராட்டங்கள் நடந்து கொண்டிருக்கின்றன. பன்னாட்டு அரசியல் சூழலில் மாற்றங்கள் வரும்போது, பல  புதிய நாடுகள் பிறக்கத்தான் போகின்றன. அதைப் பயன்படுத்திக் கொள்ளும் வலுவான அமைப்பும், ஆற்றல்மிக்க அரசியல் உத்தியும்தான் இன்றைக்குத் தேவை!

தமிழினம் உலகின் பெருமை மிக்க இனம்! நாம் மீண்டும் எழுவோம்! தமிழீழம் பிறக்கும்! நம் மாவீரர்களின் கனவு பலிக்கும்! மாவீரர்களே, நீங்கள் காட்டிய வெளிச்சத்தில் இது நடக்கும்! மாவீரர்களுக்கு வீரவணக்கம்!”. இவ்வாறு பெ. மணியரசன் பேசினார்.


மலேசிய கோடீஸ்வரர் பட்டியலில் 4ஆவது நிலையில் டான்ஸ்ரீ ஆனந்த கிருஷ்ணன்!

மலேசிய கோடீஸ்வரர்கள் பட்டியலில் கடந்த ஆண்டு 2ஆவது நிலையில் இருந்த டான்ஸ்ரீ ஆனந்த கிருஷ்ணன் இவ்வாண்டு 4ஆவது இடத்திற்கு தள்ளப்பட்டுள்ளார்.இவ்வாண்டு மலேசியாவின் 4ஆவது பெரிய கோடீஸ்வரராக இருப்பவர் டான்ஸ்ரீ ஆனந்த கிருஷ்ணன். இவர் கடந்த ஆண்டு இரண்டாவது இடத்தில் இருந்தார் என்பது குறிப்பிடத்தக்கது. ‘உசஹா தெகாஸ்’ நிறுவனக் குழுமத்தைக் கொண்டிருக்கும் இவருடைய சொத்துக்கள் வெ.2,000 கோடியாக இருந்து வருகிறது. கடந்த ஆண்டில் இவருடைய நிறுவனங்களில், குறிப்பிட்ட மூன்று முன்னணி நிறுவனங்கள் கொஞ்சம் சறுக்களைக் கண்டன. இதனால் இவருடைய சொத்து மதிப்பில் 13 விழுக்காடு வரை சரிவு ஏற்பட்டது. எனினும் 2017-இல் அவரது நிறுவனங்கள் குறிப்பிடத்தக்க வெற்றிகளைப் பெறும் என்ற எதிர்பார்ப்பு நிலவுகிறது. இந்தப் பட்டியலில் 9ஆவது இடத்தில் டான்ஸ்ரீ ஜி.ஞானலிங்கம் இடம்பெற்றிருக்கிறார். இவருடைய சொத்து மதிப்பு வெ.670 கோடி ஆகும். போர்ட் கிள்ளானிலுள்ள வெஸ்ட் போர்ட் துறைமுகத்தை பரபரப்பான கொள்கலத் துறைமுகமாக உருவாக்குவதில் வெற்றி கண்டவர் இவர். தற்போது இந்தத் துறைமுகம் ஆண்டுக்கு 11 மில்லியன் கொள்கலங்களை கையாளுவதில் ஈடுபட்டுள்ளது. 1994ஆம் ஆண்டில் வெஸ்ட் போர்ட்டில் தமது தொழிலை டான்ஸ்ரீ ஞானலிங்கம் தொடங்கிய போது அது வெறும் சதுப்பு நிலத் தீவாக இருந்தது என்பது குறிப்பிடத்தக்கது. கடந்த ஆண்டும் இவர் 9-ஆவது இடத்திலேயே இடம்பெற்றிருந்தார். நாணய மதிப்பில் வீழ்ச்சி, மூலப்பொருட்களின் விலை நிலவரத்தில் நிலையற்ற போக்கு, சொத்துடைமை தொழிலில் தேக்கநிலை என்று கடந்த ஆண்டில் ஏகப்பட்ட பிரச்சினைகள் எழுந்தாலும் மலேசியாவைச் சேர்ந்த 40 கோடீஸ்வரர்கள் வழக்கம் போலவே தொழில் துறைகளில் தங்களின் ஆதிக்க கொடியை நாட்டியுள்ளனர். மலேசியாவின் முதல் நிலைப் பணக்காரர் என்ற அந்தஸ்தை ரோபெர்ட் குவோக் தொடர்ந்து நிலைநிறுத்திக் கொண்டு இருக்கிறார். அவருடைய முன்னணி நிறுவனமான பிபிபி குழுமம் தோட்டத்தொழில், செம்பனைப் பொருட்கள் மற்றும் மாவு ஆலை, விநியோகம் எனத் தொடர்ந்து ஆதிக்கம் செலுத்தி வருகிறது. ஹாங்காங்கில் வாழ்ந்து வரும் இவருடைய சொத்துக்களின் மதிப்பு வெ.3,700 கோடி. மலேசியாவின் முன்னணி சினிமா தியேட்டர் நிறுவனமான கோல்டன் ஸ்கிரீன் சினிமா நிறுவனம் இவருக்குச் சொந்தமானதே. மலேசியாவில் சீனி ஆலைத்தொழிலில் பெரும் ஆதிக்கம் செலுத்தி வந்த ரோபெர்ட் குவோக், அதனை பெல்டாவுக்கு விற்றுவிட்டார். முன்னொரு தருணத்தில் உலகச் சீனி உற்பத்தியில் 10 விழுக்காடு இவருக்குச் சொந்தமாக இருந்தது. தற்போது ஆஸ்திரேலியாவின் சீனி ஆலைத் தொழிலில் முழு ஆதிக்கம் பெற்றுத் திகழ்கிறார். சுமார் வெ.2,200 கோடி சொத்து மதிப்புடன் மலேசியாவின் இரண்டாவது பெரிய பணக்காரராக கெந்திங் நிறுவனக் குழுமத் தலைவரான 66 வயதுடைய டான்ஸ்ரீ லிம் கோக் தை விளங்குகிறார். கடந்த ஆண்டு மூன்றாவது இடத்தில் இருந்த இவர் இரண்டாம் நிலைக்கு உயர்ந்துள்ளார்.


அந்நியத் தொழிலாளர்களை பதியத் தவறினால் பிரம்படி.

புத்ராஜெயா, தங்களிடம் வேலை செய்யும் சட்ட விரோத அந்நியத் தொழிலாளர்களை முதலாளிமார்கள் வரும் ஜூன் 30 ஆம் தேதிக்குள் குடிநுழைவுத்துறையிடம் பதிந்து கொள்ள வேண்டும்.அப்படி செய்யத் தவறுவோர் பிரம்படி தண்டனையை எதிர்நோக்குவர் என்று குடிநுழைவுத்துறை தலைமை இயக்குநர் டத்தோஸ்ரீ முஸ்தாபார் அலி நேற்று எச்சரித்துள்ளார். ஐந்து அல்லது அதற்கு மேற்பட்ட எண்ணிக்கையில் சட்டவிரோத தொழிலாளர்களை வேலைக்கு வைத்திருப்போருக்கு பிரம்படி தண்டனை அல்லது ஒவ்வொரு தொழிலாளருக்கும் வெ.10,000 அபராதம் விதிக்கப்படலாம் என கூறினார்.தங்களிடம் வேலை செய்யும் சட்டவிரோதத் தொழிலாளர்களை இ-கார்ட் முறையின் கீழ் பதிவு செய்து கொள்வதற்கு கடந்த பிப்ரவரி 15 ஆம் தேதி முதல் ஜூன் 30 ஆம் தேதி வரையில் குடிநுழைவு இலாகா வாய்ப்பு வழங்கியிருப்பதாக அவர் நினைவுறுத்தினார். இது தொடர்பாக பல முறை எச்சரித்து விட்டோம். ஆனால், அந்நியத் தொழிலாளர்களை வேலைக்கு வைத்திருக்கும் பலர், அத்தொழிலாளர்களை பதிவு செய்துகொள்ளாமல் இருக்கின்றனர். வரும் ஜூலை 1க்குப் பிறகு இவர்களை விரட்டிப் பிடிப்போம். கடைசி நேரத்தில் வந்து பதிவிடங்களில் பெரும் நெரிசலை ஏற்படுத்த வேண்டாம் என்றும் அவர் கேட்டுக்கொண்டார்.


அரசாங்கத்தை குறை கூறினால் உபகாரச் சம்பளம் பறிக்கப்படும்.

பொதுச்சேவை இலாகா (ஜே.பி.ஏ) உபகாரச் சம்பளத்தில் கல்வியை மேற்கொள்ளும் மாணவர்கள் எவரேனும் அரசாங்கத்தை குறைகூறுவது கண்டுபிடிக் கப்பட்டால் அவர்களின் அந்த சலுகை பறிக்கப்படும் என்று ஜே.பி.ஏ தலைமை இயக்குநர் டத்தோஸ்ரீ ஜைனால் ரஹிம் சிமான் (படம்) எச்சரித்துள்ளார். முகநூல், அகப்பக்கம் போன்ற சமூக வலைத்தளங்களில் நாட்டின் தோற்றத்திற்கு பாதிப்பை ஏற்படுத்தும் வகையில் அம்மாணவர்கள் கருத்துப் பதிவேற்றம் செய்வது கண்டுபிடிக் கப்பட்டால் அவர்களுக்கான உபகாரச் சம்பளத்தை வாபஸ் பெறுவதுதான் நியாயமான நடவடிக்கை என்று அவர் கருத்து ரைத்தார். சீன நாளிதழ் ஒன்றுடனான பேட்டியில் அவர் அவ்வாறு கூறியதாக தி ஸ்டார் நாளேடு செய்தி வெளியிட்டுள்ளது. தலைசிறந்த மாணவர்கள் தங்கள் கல்வியில் கவனம் செலுத்த வேண்டும் என்பதற்காகவே அவர்களுக்கு அரசாங்கத்தின் உபகாரச் சம்பளம் வழங்கப்படு கிறது. தவிர, அரசாங்கத்திற்கு பங்கம் விளைவிக்கும் காரியங்களில் ஈடுபடுவதற்காக அல்ல. எதிர்காலத்தில் அவர்கள் கல்விகற்ற நிபுணர்களாக வேண்டும் என்பதுதான் இதன் நோக்கம் என்றார் அவர்.


மம்தா பானர்ஜிக்கு சுப்பிரமணியன் சாமி அறிவுரை!

மேற்கு வங்கத்தில் குடியரசு தலைவர் ஆட்சி அமல்படுத்தப்பட வேண்டும் என்று பா.ஜ.க தலைவர் சுப்பிரமணியன் சாமி தெரிவித்துள்ளார். மேற்கு வங்கத்தில் கடந்த சில நாள்களாகவே பதற்றமான சூழல் நிலவி வருகிறது. கடந்த ஜூன் மாதம் மேற்கு வங்கத்தில் உள்ள அனைத்து பள்ளிகளிலும் வங்க மொழி கட்டாயம் என்று மம்தா பானர்ஜி அறிவித்தார். இதையடுத்து அங்குள்ள கூர்க்கா இன மக்கள் போராட்டத்தில் இறங்கினர். இதில் பல்வேறு வன்முறை சம்பவங்களும் உயிரிழப்புகளும் ஏற்பட்டன. மேலும் , கடந்த 4-ம் தேதி, வடக்கு 24 பர்கானாஸ் மாவட்டத்தில் உள்ள பாதுரியா என்ற பகுதி யில், மதக் கலவரம் வெடித்தது. ஃபேஸ்புக்கில், குறிப்பிட்ட ஒரு மதத்தைப் பற்றி இழிவாகப் பதிவிட்டதையடுத்து, அங்கு இரு தரப்பினரிடையே கலவரம் உருவானது. இந்நிலையில் மேற்கு வங்கத்தில் குடியரசு தலைவர் ஆட்சி அமல்படுத்தப்பட வேண்டும் என்று சுப்பிரமணியன் சாமி தெரிவித்துள்ளார். இதுகுறித்து பேசிய அவர், 'சட்டம் ஒழுங்கு தான் ஒரு மாநிலத்துக்கு முதண்மையானது. மேற்கு வங்கத்தை மம்தாவால் சுமூகமாக ஆட்சி செய்ய முடியாவிட்டால், அங்கு குடி யரசு தலைவர் ஆட்சியை அமைக்க அவர் முன்வர வேண்டும். அப்போது தான் மேற்கு வங்கத்தில் நீடிக்கும் பதற்றம் முடிவுக்கு வரும். மத்திய அரசை விமர்சிப்பதால் ஒரு பயனும் இல்லை' என்று அவர் கூறியுள்ளார். இதனிடையே நேற்று, மேற்கு வங்க பிரச்னையில் மத்திய அரசு சரியாக ஒத்துழைக் கவில்லை என்று குற்றம் சாட்டியிருந்தார் மம்தா பானர்ஜி.


சிலாங்கூரை மீண்டும் கைப்பற்ற உதவுவீர்

சபாக்பெர்ணம்,

சிலாங்கூர் மீண்டும் தேசிய முன்னணி வசம்  கைமாற உதவும்படி மாநில மக்களை துணைப் பிரதமர் டத்தோஸ்ரீ டாக்டர் அகமட் ஜாஹிட் ஹமிடி கேட்டுக் கொண்டிருக்கிறார்.அவர்கள் இப்போது அனுபவித்து வரும் அனுகூலங்கள் எதுவாகினும், இவற்றுக்குக் காரணம் மாநிலத்தின் முன்னாள் தே.மு. தலை வர்களின் கடும் உழைப்பே என்று அவர் நினைவுறுத்தினார்.கடந்த காலத்தை எந்த நிலை யிலும் மறந்துவிடாதீர்கள் என்று அவர் நேற்றுமுன்தினம் சபாக் பெர்ணமில் நடைபெற்ற மக்க ளுடன் சந்திப்பு என்ற நிகழ்ச்சி யில் உரையாற்றுகையில் குறிப்பிட்டார்.

Read More: Malaysia Nanban Tamil Daily on 4.4.2018


வருமான வரி செலுத்தாமல் ’டிமிக்கு’ கொடுத்த நிறுவனங்களை வெளியிட்டது வருமான வரித்துறை

வருமான வரி செலுத்தாத 18 மிகப்பெரிய நிறுவனங்களின் பெயர்களை வருமான வரித்துறை வெளியிட்டுள்ளது.

10 கோடிக்கு மேல் வரிசெலுத்த வேண்டியவர்களின் பெயர்களை வெளியிட்டது இதுவே முதன்முறை என்று வருமான வரித்துறை தெரிவித்துள்ளது. இந்த நிறுவனங்கள் சுமார் 500 கோடி வரையில் அரசுக்கு வரிசெலுத்த வேண்டியதுள்ளது. இவற்றில் 11 நிறுவனங்கள் குஜராத் மாநிலத்தை சேர்ந்தவை என்பது குறிப்பிடத்தக்கது.

வருமானவரித்துறை வெளியிட்டுள்ள நிறுவனங்கள் பட்டியல்:

புளு இன்ஃபர்மேஷன் டெக்னாலஜி ரூ. 75.11 கோடி
சோமானி சிமெண்ட் - ரூ. 22.47 கோடி
ஆப்பிள்டெக் சொல்யூஷன் - ரூ. 27.07 கோடி
ஜூபிட்டர் பிசினஸ் 21.31 கோடி
ஹிராக் பயோடெக் ரூ. 18.54 கோடி

குஜராத்தில் உள்ள நிறுவனங்கள்:

பயோ பார்மா & ஹெல்த்கேர் லிமிடெட். - ரூ. 17.69 கோடி
பன்யன் & பெர்ரி அலாய்ஸ் - ரூ. 17.48 கோடி
லக்மிநாராயண் டி தாக்கார் - ரூ. 12.49 கோடி
விராக் டையிங் & பிரிண்டிங் - 18.57 கோடி
பூனம் இண்டஸ்ட்ரீஸ் - ரூ. 15.84 கோடி
கன்வர் அஜய் புட் பிரைவேட் லிமிடெட் - ரூ. 15 கோடி ஆகும்.

மேலும் சில:

கோல்டுசுஹ் டிரேட் இந்தியா - ரூ. 75.47 கோடி (ஜெய்பூர்)
விக்டோர் கிரிடிட் & கன்ஸ்டரக்சர் -ரூ. 13.81 கோடி (கொல்கத்தா)
நோபல் மெர்கண்டைஸ் - ரூ. 11.93 கோடி (மும்பை)
ஜிகே தர்னே - ரூ. 38.31 கோடி (புனே)

இவர்கள் உடனடியாக இதுவரை செலுத்தாத வருமான வரியை உடனடியாக செலுத்துமாறு அறிவுறுத்தப்பட்டுள்ளனர். இது குறித்து வருமான வரித்துறை சார்பாக வெளியிட்டுள்ள அறிக்கையில், “பொது இணையத் தளத்தில் இந்த பெயர்கள் வெளியிடுவதன் நோக்கம், சாதாரண மக்கள் வருமானவரித்துறைக்கு உதவ முன்வரமுடியும் என்பதுதான்” என்று தெரிவித்துள்ளனர்.


வெள்ளி 32000 பெறுமதியான போலி டீசட்டைகள் பறிமுதல்!

இங்கு தாமான் சரோஜாவிலுள்ள இரண்டு மாடிக்கொண்ட கடை வளாகத்தில் 32 ஆயிரம் வெள்ளி மதிப்புடைய 1,922 போலி டீ- சட்டைகளை உள்நாட்டு வாணிப பயனீட்டாளர் கூட்டுறவு இலாகாவின் அமலாக்கப் பிரிவின் அதிகாரிகள் கைப்பற்றினர். நேற்று முன்தினம் மாலை 6.30 மணியளவில் அதிகாரிகள் மேற்கொண்ட நடவடிக்கையின் போது இந்த போலி டீ- சட்டைகள் கைப்பற்றப்பட்டதாக ஜொகூர் மாநில கிளையின் அமலாக்கப் பிரிவின் துணைத் தலைவர் ரிஸ்க் பாஸ்லியானா அப்துல் அமிட் தெரிவித்தார். கைப்பற்றப்பட்ட டி- சட்டைகளில் 1,187 ஜொகூர் கால்பந்து ஜேடிடி சின் னம் பொறித்தவை என்றும் 735 டி சட்டைகள் அடிடாஸ், நைக் போன்ற போலி முத்திரை கொண்டவை என்று அவர் சொன்னார். இதன் தொடர்பில் கடையின் 30 வயதுடைய ஆடவரின் வாக்குமூலத்தை அதிகாரிகள் பதிவு செய்ததுடன் இந்த ஆடவர் இத்தகைய வியாபாரத்தை கடந்த ஐந்து ஆண்டுகளாக செய்து வருவதாகவும், கடந்த ஆண்டு போலி டீ சட்டைகளை விற்பனை செய்த குற்றத்திற்காக அபராதம் விதிக்கப்பட்டுள்ளதாகவும் அவர் சொன்னார்.


பிரதமர் டத்தோ ஸ்ரீ நஜீப் அறிவித்திருப்பது மற்றொரு நாடகம் அரங்கேற்றம்.

மலேசிய இந்திய சமுதாயம் பொருளாதார மீட்சி பெற புதிய மேம்பாட்டுத் திட் டத்தைத் தீட்ட இருப்பதாக மஇகா மேடையில் பிரதமர் டத்தோ ஸ்ரீ நஜீப் அறிவித்திருப்பது மற்றொரு நாடக அரங்கேற்றமாகும். முழுக்க முழுக்க ஒரு கண் துடைப்பு நாடகமாகும் என்று வர்ணிக்கப்பட்டுள்ளது. கடந்த 13-ஆவது பொதுத் தேர்தலின்போது ’நம்பிக்கை’, நம்பிக்கை என்று சொல்லிக் கொண்டே அறிவித்த வெற்று அறிவிப்புகளைப் போலதான் இதுவும் என்று ஹிண்ட்ராஃப் இயக்கத் தலைவர் பொன். வேதமூர்த்தி வெளியிட்ட அறிக்கையில் தெரிவித்துள்ளார். கடந்த காலத்தைப் போல அல்லாமல், இந்த முறை அறிவிக்கப் படும் திட்டம் முறையாக நிறைவேற் றப்படுவதற்கு ஏதுவாக ஒரு செயலகம் நிறுவப்படும் என்றும் அவர் அறிவித்துள்ளதாகத் தெரிகிறது.இதே நஜீப், ஹிண்ட்ராஃப் இயக்கத்துடன் ஏற்படுத்திக் கொண்ட ஒப்பந்தத்தின்போது, கடந்த 40 ஆண்டுகளாக இந்திய சமுதாயம் புறக்கணிக்கப்பட்டுள்ளது என்பதை ஏற்றுக் கொள்வதாகவும் இதற்காக இந்திய சமுதாயத்திடம் பொது மன்னிப்பு கேட்பதாகவும் பகிரங்கமாக அறிவித்தார். அத்துடன், ’என் நம்பிக்கை’ முழக்கத்தை-கொள்கையை நிறைவேற்ற ஒரு வாய்ப்பு அளிக்கும்படியும் அந்த நேரத்தில் நஜீப் கெஞ்சினார். நாடாளுமன்ற மேலவை உறுப்பினராகவும் பிரதமர் துறை துணை அமைச்சராகவும் நான் பொறுப்பு வகித்த காலத்தில், நீங்கள் ஒத்துக் கொண்ட திட்டங்களை நடைமுறைப் படுத்தும்படி பல முறை நினைவு படுத்தியும் பிரதமர் ஒன்றும் செய்ய வில்லை. அவர், செய்ததெல்லாம், என்னை காத்திருக்கும்படி கேட்டுக் கொண்டதுதான்.திட்டங்களை நிறைவேற்றுவதில் நடைமுறைச் சிக்கல் இருப்பதாக நஜீப் சொல்வதிலெல்லாம் உண்மை யில்லை. கொடுத்த வாக்குறுதியை நிறைவேற்ற வேண்டுமே என்ற கடப்பாடு அவரிடம் இல்லை என்பதுதான் உண்மை. அம்னோ தலைமையிலான தேசிய முன்னணி அரசு மலேசிய இந்திய சமுதாயத்தை சமூக - பொருளாதார ரீதியில் முன்னேற்றத் தவறிவிட்டது என்பதற்காக பொது மன்னிப்பு கேட்டிருக்கிறீர்கள் என்பதை பலமுறை நினைவு படுத்தியும் நஜீப் கண்டுகொள்ளவில்லை. தேசிய முன்னணி அரசால் புறக்கணி க்கப்பட்ட இந்திய சமுதாயம் மேம்பாடு காண, குறிப்பாக, குடியுரிமைச் சிக்கலை எதிர்நோக்கி இருக்கும் ஏறக்குறைய மூன்று இலட்ச இந்தியர்கள் சந்திக்கும் பிரச்சினையைக் களைய தனிப்பட்ட முறையில் நான் வைத்த கோரிக்கைக்கு செவிசாய்க்க ஆளுந்தரப்பில் ஒருவருமில்லை. அதனால், அமைச்சரவையின் கவனத்திற்கும் இந்த சிக்கல் இதுவரை எட்டவில்லை. அதைப்போல, தோட்டங்களில் இருந்து நகர்ப்பகுதிகளுக்கு இடம் பெயர்ந்த சுமார் 8 இலட்சம் தொழிலா ளர்கள் எதிர்நோக்கும் பிரச்சினைக்கு இன்றுவரை தீர்வு இல்லாததைப் போல, உயர்கல்வி நிலையங்களிலும் வேலை வாய்ப்பிலும் இந்திய சமுதாய மாணவர்களுக்கு உரிய வாய்ப்பு வழங்கப்படுவதில்லை என்ற கோரிக்கையும் கவனிப்பாரற்று கிடக்கின்றன. இப்படிப்பட்ட நிலையில், மூன்று ஆண்டுகளுக்கு முன் ஹிண்ட்ராஃப் இயக்கத்துடன் செய்துகொள்ளப்பட்ட ஒப்பந்தத்தின் மூலம் இந்திய சமுதாயத்திற்கு அளித்த வாக்குறு தியைக் காற்றில் பறக்க விட்டுவிட்டு, இப்பொழுது மீண்டும் ஒரு வாக்குறுதியா என்று ஹிண்ட்ராஃப் இயக்கம் வியப்படைந்துள்ளது. ஏறக்குறைய அடியோடு முடங்கிவிட்ட மஇகா-வைப்போல மற்ற இந்திய கட்சிகளின் ஆண்டுக் கூட்டங்களிலும் கலந்து கொண்டு, ஆளுயர மாலைகளை அணிந்து கொண்டு ஆண்டுதோறும் வாக்குறு திக்கு மேல் வாக்குறுதி அளிப்பது நஜீப்பிற்கு வாடிக்கையா கிவிட்டது. அம்னோவிற்கும் அதன் தலை மையிலான தேசிய முன்னணிக்கும் ஹிண்ட்ராஃப் ஒன்றை சொல்லிக் கொள்ள விரும்புகிறது. இந்து தர்மத்தின்படி, நம்பிக்கை மோசடியைப் போல இன்னொரு மோசடி உலகில் இல்லை. எனவே, கர்ப்பனைக்கு எட்டாத அளவில் பாதிக்கப்படும் இந்திய சமுதாய மக்களை இப்படியே காலமெல்லாம் ஏமாற்றிக் கொண்டிருக்க முடியாது என்று ஹிண்ட்ராஃப் இயக்கம் எச்சரிக்கிறது என்று வழக்கறிஞருமான வேத மூர்த்தி வெளியிட்ட அறிக்கையில் மேலும் தெரிவித்துள்ளார்.


சித்திரைப் புத்தாண்டு பலன்கள் 2017

ரிஷபம்: நிதானமாக செயல்பட்டால் நிம்மதி கிடைக்கும்: தோற்றத்தில் எளியவராகவும், பழகுவதற்கு இனிய வராகவும், மனதில் எப்போதும் நிறைவானவரா கவும், மற்றவர்களைப் போற்றி மதித்து பேசுபவராகவும் தனக்கு எல்லாம் தெரியும் என்ற மமதை இல்லாமல் தேடுதல் உள்ளவராகவும், தெய்வம் தன் னுள் இருப்பதை உணர்ந்தவராகவும், மற்றவர்களிடம் பேசும்போது அறிவுப்பூர்வமாக விளக்கி புரிய வைக்கக் கூடியவராகவும் வாழ வேண்டும் என்று தனக்குத் தானே ஓர் வழியை, கொள்கையை அமைத்துக் கொண்டு வாழ்ந்து வரும் நீங்கள் செய்யும் தொழிலில்கூட மனமறிந்து மற்றவர்கள் பணத்தை எடுக்க மாட்டீர்கள். என்னதான் பட்டப்படிப்பு படித்து வேலை செய்து வந்தாலும் சொந்தமாக ஒரு தொழில் செய்ய வேண்டும், ஒரு வியாபாரம் செய்ய வேண்டும் என்ற நினைப்பு உங்களுக்கு வந்து கொண்டே இருக்கும். நன்றாக உழைக்கத் தெரிந்த உங்களுக்கு உங்களுக்கான மரியாதை, மதிப்பை குடும்பத்தினர் மட்டும் கொடுக்கவே மாட்டார்கள். என்னதான் மனைவியை அல்லது கணவரை வெறுப்பு, கோபமாக பேசினாலும் மற்றவர்களிடம் விட்டுக் கொடுத்துக்கூட பேச விரும்ப மாட்டீர்கள். பாசத்தை வெளிப்படையாக காட்டத் தெரியாத குழந்தை உள்ளம் படைத்த ராசியில் பிறந்தவரே! இன்றுவரை என்னதான் நடந்து வருகிறது?: கடந்த இரண்டு வருடங்களாகவே கண்டக சனியின் காலத்தில் இருந்து வருகிறீர்கள். ஒரு சிலருக்கு குடும்ப வாழ்க்கையில் கணவன்-மனைவிக்குள் பிரச்சினை. ஒரு சிலரின் கணவருக்கு பிரச்சினை. ஒரு சிலரின் மனைவிக்கு கஷ்டம், பிரச்சினை. ஒரு சிலருக்கு நண்பர்களால், தோழிகளால் பிரச்சினை. ஒரு சிலரின் தெய்வீக்காதலில் பிரச்சினை. பிரிவு ஏன், எப்படி இப்படிக்கூட நமது இருவருக்கும் இடையே இப்படி எல்லாம் நடக்கும் என்று நினைத்துக் கூட பார்க்கவில்லையே என்ற அளவுக்கு காரணமே தெரியாத புரியாத நிலை என்றும், ஒரு சில ரின் பங்காளிகளுக்குள் பிரச்சினை என்றும் இருந்து வருகிறது. ஒரு சிலருக்கு கடந்த இரண்டு வருடங்களாக ஏற்பட்ட இடமாற்றம், தொழில் மாற்றம், வியாபார மாற்றம் என்று ஏற்பட்டு, பரவாயில்லை என்று இருந்து வந்த நிலையில் ஒரு சிலருக்கு வீடு, மனையால், தொழிலால், ஒரு சிலருக்கு எதிர்பாராமல் வந்த நோயால் தப்பித்ததே தம்பிரான் புண்ணியம் என்ற நிலையில் இருந்து வருகிறீர்கள். கடந்த எட்டு மாதமாக ஒரு சிலருக்கு மகனால் பிரச்சினை, மகளால் பிரச்சினை என்ற நிலையிலிருந்து இப்போது பரவாயில்லை என்ற அளவில் இருந்து வருகிறீர்கள். உங்களை அறியாமல் கடன் தொல்லையும் எப்படித்தான் இவ்வளவு வந்ததோ என்ற குழப்பத்தாலும் ஒரு சிலர் இருந்து வருகிறீர்கள். 2017 தமிழ்ப் புத்தாண்டு பலன்கள் என்னதான் சொல்கிறது?: இந்த வருடத்திற்குள் மிக முக்கிய கிரகங்களான ராகு - கேது, சனீஸ்வரர், குருபகவான் ஆகிய மூன்று பெயர்ச்சிகள் நடக்கவிருக்கிறது. இதனால் உங்கள் வாழ்வில் பெரும் மாற்றங்களை கிரகங்கள் நடத்தப் போகின்றன. இந்த மாற்றங்கள் நல்லது செய்யுமா என்று நீங்கள் கேட்டால் ஆம் நல்லதுதான் செய்யப் போகிறது. ஆனால் நீங்கள் அகலக்கால் வைக்காமல், உங்களின் படிப்பு, குணம், பணம், குடும்பத்தின் அளவு தெரிந்து அதற்கான முயற்சிகளை மட்டுமே செய்தீர்கள் என்றால் நல்லபடி யோகங்களை குருபகவானும், சனீஸ்வரனும், ராகு-கேதுவும் உங்களுக்கு கொடுத்தே தீர்வார்கள். ஆனால் உங்களின் மதி என்ற மனதை நடத்துவதே ‘விதி’ என்ற கிரக நிலைதானே. அது உங்களை அகலக்கால் வைத்து உடனடியாக தானே தேடி வருகின்ற வாய்ப்புக்களை பயன்படுத்திக் கொள்ள வேண்டும் என்ற எண்ணம் ஆசை உங்களுக்கு வந்தே தீரும். அந்த சூழ்நிலைக்கு கட்டுப்பட்டே நீங்கள் அகலக்கால் வைக்கும்படியான சூழ்நிலைகளை வரும் 12.9.2018க்குப் பிறகு 6ஆம் இடத்துக்கு பெயர்ச்சி ஆகும் குருபகவான் உங்களுக்கு கடனை உயர்த்துவதற்காக உதவிகள் செய்வார். இதுவரை நீங்கள் போய் கேட்ட லோன், கடன் பணமெல்லாம் செப்டம்பர் 12ஆம் தேதிக்குப்பிறகு சாதகமான அழைப்புகள் உங்களுக்கு வரப்போகிறது. தேவை என்றால் மட்டும் பயன்படுத்திக் கொள்ளுங்கள். சனீஸ்வரரும் ராகு - கேதுவும் என்ன பலன்களை கொடுக்கப் போகிறார்கள்?: வரும் 27.10.2017ஆம் தேதிக்குப் பிறகு அஷ்டம சனியின் பிடிக்குள் வர விருக்கிறீர்கள். இது மற்ற ராசிக்காரர்களுக்கு மிகவும் கெட்ட பலன்களை கொடுக்கும். ஆனால் சனீஸ்வரர் உங்களின் ராசிக்கு, பாக்கியஸ்தானத்திற்கும் தொழில் ஸ்தானம் ஆன ஜீவ ஸ்தானத்திற்கும் ஆதிபத்யமாவார். இதனால் உங்களின் ராசிக்கு யோகக்காரரும் சனீஸ்வரர்தான். இதனால் உங்களுக்கு மோசமான பலன்களை கொடுக்க மாட்டார். ஆனால் பலன்களை நீங்கள் அதிக முயற்சிகள் செய்தால் கொடுத்தே தீருவார். சனீஸ்வரருக்கு 3-7-10ஆம் பார்வைகள் உண்டு. அஷ்டம ஸ்தானமான 8ஆம் இடத்திற்கு பெயர்ச்சி ஆகும் சனீஸ்வரர் தனது 3ஆம் பார்வையால் தொழில் ஸ்தானமான 10ஆம் இடத்தை பார்ப்பதால் தற்போது செய்துவரும் தொழிலுடன், வியாபாரத்துடன், உத்தியோகத்துடன் மேலும் ஒரு தொழிலையோ, வியாபாரத்தையோ, உத்தியோகத்தையோ செய்யும் வாய்ப்பு, சூழ்நிலைகள் அல்லது செய்துவரும் தொழிலிலோ, வியாபாரத்திலோ, உத்தியோகத்திலோ உயர்வுகள் நல்ல மாற்றங்கள், வாய்ப்புகள் வரும். 27.10.2017 முதல் 21.2.2018க்குள் நடந்தே தீரப்போகிறது. கணவன் - மனைவி பிரச்சினை தீருவதற்கான காலம்: கணவன்-மனைவியிடையே பிரச்சினை, பிரிவினை என்று வாழ்ந்து வருபவர்கள் இணைந்து வாழ்வதற்கான கால சூழ்நிலை இயல்பாகவே அமையும் என்றாலும் இதற்கான முயற்சிகளை இரு வீட்டுப் பெரியவர்களும் தங்களது வீட்டு பெருமை களைப் பற்றி சிறிதுகூட நினைத்துப் பார்க்காமல் தம்பதிகளை இணைத்து வாழ வைப்பது என்று முடிவு செய்து இதற்கான முயற்சிகளை செய்தால், மீண்டும் அவர்கள் வாழ்வில் மகிழ்ச்சியான தாம்பத்தியம் வந்தே தீரும். சொந்தங்களுக்குள் ஏற்பட்டு விட்ட பகைகள், உடல் ஆரோக்கியக் குறைவால் ஏற்பட்டு விட்ட இயலாமை, தொழிலாளர்களால் ஏற்பட்டு விட்ட தொல் லைகள், மகன் - மகளாள் ஏற்பட்டு விட்ட மன வேதனைகள், அவமானங்கள், சம்பந்தமே இல்லாமல் தன்னையும் ஈடுபடுத்தி வந்த கோர்ட் வழக்குகள், மனை வாங்கி வீடு கட்டி குடியேற நினைத்துக் கட்டிய வீடு பாதியிலேயே இருந்துவிட்ட அவமான சூழ்நிலைகள், வெளியூர், வெளிநாடு சென்று பணம் சம்பாதிக்க நினைத்து, பணத்தை இழந்து பரிதவிக்கும் நிலை. இவை அனைத்திற்கும் படிப்படியாக நல்ல நிலைகளும் நல்ல பலன்களும் நடக்க ஆரம்பிக்கும். துணிந்து நில்லுங்கள். வெற்றி பெறுவீர்கள். துன்பம் எப் போதும் நிரந்தரம் அல்ல. இதையும் கடந்து வாழ்வோம் வளர்வோம் என்ற நம்பிக்கை உங்களுக்குள் வர வேண்டும். சக ஊழியரிடம் குறைகளைப் பேசாதீர்கள்: பணம் பல வழிகளிலும் வந்து சேரும். யோகமான தசை ஆரம்பிப்பது போன்ற பிரமை உருவாகும். இதைக் கண்டு ஏமாந்து விடாதீர்கள். ஏனென்றால் அடுத்தடுத்து உங்களுக்கு உள்ள கஷ்டத்தை கொடுப்பதற்காகத்தான் பணவசதியை கிரகங்கள் தற்போதைய காலங்களில் ஏற்படுத்திக் கொடுக்கின்றன. இதனால், தற்போதைய தேவை, வருங்காலத்தில் வரப்போகும் மாத வருமானத்தை சிந்தித்து கடன் வாங் குங்கள். இல்லையென்றால் மாட்டிக் கொள்வீர்கள். தாமதமாகி வரும் மகன் அல்லது மகள் திருமணத்தை முடித்து சந்தோசம் அடைவீர்கள். சிலருக்கு இழுத்துக் கொண்டே போய்க் கொண்டிருக்கும் கோர்ட் கேஸ் வழக்குகளில் நல்ல தீர்ப்பு நாடி வரும். சக ஊழியர்களிடம் உள்ள குறைகளை மற்றவர்களிடம் விலாவாரியாகப் பேசாமல் இருப்பது மேன்மை தரும்: இது தற்போது வாகனத்தில் சஞ் சரித்து வரும் கோள்சாரப் பலன்கள் மட்டுமே. உங்களின் பிறந்தகால ஜாதகத்தில் இப்போது நடந்து வரும் தசாபுக்திப் பலன்களுக்குத் தகுந்தபடி இந்த 2017 தமிழ்ப்புத்தாண்டு பலன்களும் இணைந்து பலன்களைக் கூட்டியோ, குறைத்தோ கிடைக்கப் பெறுவீர்கள் என்பதையும் கவனத்தில் கொள்ளுங்கள். செய்து கொண்டிருந்த வியாபாரத்தில் மாறுதலுடன், புதிய எண்ணத்துடன் பாடுபட மனதில் தெம்பு பிறக்கும். கடன்காரர்கள் தொல்லை படிப்படியாகக் குறையும். சிலருக்கு இடமாறுதல் செய்து யோகத்தைக் கொடுக்கும். வெளியூர், வெளிநாடு தொடர்புடைய தொழில், வியாபாரம் செய்வோருக்கு கூடுத லான யோகப்பலன் உண்டாகும். நெருங்கிப் பழகும் பெண் ஊழியர்களிடமும் அளவோடு பழகி வருவது குடும்ப கௌரவத்தைக் காப்பாற்றும் செயலாகும். வியாபாரிகளுக்கு வியா பாரத் தில் சுறுசுறுப்பில்லாத தன்மை ஏற்படும். கடை ஊழியர்களால் அவ்வப்போது வியாபார பாதிப்புகள் உண்டாகும். குடும்பச் செலவுகள் வரவுக்கு மேல் உண் டாகும். வெளியூர், வெளிநாட்டு வியாபாரம் சம்பந்தமான வகையில் பிரச்சினைகள் வராமல் பார்த்துக் கொள்வது புத்திசாலித் தனமாகும். இதுவரை இருந்துவரும் பிரச்சினை விலகும். திடீரென என்ன நடந்து விடுமோ என்ற பயம் நீங்கி மன தைரியம் உண்டாகும். பெரிய அளவில் வர இருந்த நஷ்டம், கடன், ஆபத்து, கோர்ட் வழக்குகள், மரண கண்டம் விலகி நிம்மதி ஏற்படும். பரிகாரம்: 27 வாரங்கள் காளியம்மன் அல்லது பத்ரகாளிக்கு தொடர்ந்து 48 எலுமிச்சைப் பழமாலை அணிவித்து வாருங்கள். கடன் தொல்லை, நோய்த் தொல்லை, குடும்பத்தில் உள்ள தொல்லைகள் அகன்றுவிடும். உங்கள் ஜாதகத்தில் ராசிக்கோ, லக்னத்திற்கோ 1, 4, 5, 7, 9, 10ஆம் இடங்களிலோ சனீஸ் வரர் ஆட்சியோ உச்சமோ பெற்று நின்றால் பல நிறுவனங்களை நடத்தும். முதலாளியாகவோ, தலைமை அதிகாரியாகவோ உங்களுக்குக் கீழ் பலர் வேலை செய்பவர்களாகவோ ஊரில் பிரபலமான மனிதர்களில் ஒருவராகவும் எதிரிகளை எளிதாக வீழ்த்துபவராகவும் இருப்பீர்கள்.


கண் பார்வை பாதித்த தாயார், படுத்த படுக்கையாய் தந்தை.

(ஆறுமுகம் பெருமாள்) மோரிப்,

தமது மூன்று பிள்ளைகளுக்கும் தமக்கும் கண் பார்வை பாதிக்கப்பட்டுள்ள வேதனை ஒரு புறமிருக்க, சாலை விபத்தில் சிக்கிய கணவர், இரு கால் எலும்பு களும் முறிவுற்று மருத்துவமனையில் படுத்த படுக்கையாய் கிடக்க குடியிருக்க வீடில்லாமல் வாழ்க்கையில் போராடி வருகிறார் 30 வயது சு.ராஜேஸ்வரி. இவருக்கு மொத்தம் ஐந்து பிள்ளைகள். அவர்களில் மூவருக்கு கண் பார்வை பாதிப்பு ஏற்பட்டுள்ளது.

Read More: Malaysia Nanban Tamil Daily on 18.6.2018


பக்காத்தான் அரசின் வெளிப்படையான நிலைப்பாடு. மாமன்னர் பாராட்டு

கோலாலம்பூர்,

நாட்டின் 14ஆவது நாடாளுமன்றத்தின் முதலாவது கூட்டத் தொடரை நேற்று அதிகாரப்பூர்வமாக தொடக்கி வைத்த மாமன்னர் ஐந்தாவது சுல்தான் முகமட், வெளிப்படையான நிலைப்பாட்டை கொண்டிருக்கும் புதிய அரசாங்கத்தை வெகுவாக பாராட்டினார்.

Read More: Malaysia Nanban Tamil Daily on 18.7.2018


பக்காத்தான் 2017 பட்ஜெட் அறிவிப்பு!

பிரதமர் டத்தோஸ்ரீ நஜீப் துன் ரசாக், நாளை வெள் ளிக்கிழமை 2017 ஆம் ஆண்டுக்கான பட்ஜெட்டை அறிவிக்கவிருக்கும் வேளையில் பக்காத்தான் ஹராப்பான் தனது 2017 நிழல் பட்ஜெட்டை நேற்று அறிவித்தது. பட்ஜெட்டின் மொத்த தொகையை குறைத்தல், ஊழலை துடைத்தொழிக்கும் முறை, பொருள், சேவை வரியை சார்ந்து இருப்பதை குறைப்பது, அனைத்து மலேசியர்களுக்கும் சரிசமமான வாய்ப்பு எனும் உள்ளடக்கத்தை தாங்கிய 2017 நிழல் பட்ஜெட்டை பக்காத்தான் ஹராப்பான் கூட்டணியின் தலைவர் டத்தோஸ்ரீ வான் அஜிசா அறிவித்தார். பி.கே.ஆர்., ஜ.செ.க., அமானா ஆகிய கூட்டணிகளை உள்ளடக்கிய பக்காத்தான் ஹராப்பான், கடந்த 2016 பட்ஜெட்டில் பிரதமர் நஜீப் அறிவித்த 2,031 கோடி வெள்ளி மதிப்பிலான பட்ஜெட்டுடன் ஒப்பிடுகையில் 1000 கோடி குறைக்கப்பட்டு 1,031 கோடி வெள்ளி மதிப்பிலான பட்ஜெட்டை அறிவித்துள்ளது. அனைவருக்கும் சரிசமமான வேலை வாய்ப்பு வழங்கும் சட்டம், அதன் ஆணையத்திற்கு அதிகாரம் வழங்கும் வகையில் உச்ச அதிகாரத்தை வழங்கியுள்ளது. இனம், சமயம், ஆண், பெண் பாகுபாடு அடிப்படையில் வேலை இடத்தில் ஒரு தொழிலாளருக்கு எதிராக பாரபட்ச போக்கு கடைப்பிடிக்கப்படுமானால் அதற்குரிய தண்ட னையை முதலாளிமார்களுக்கு வழங்கும் வகையில் தனது பட்ஜெட்டில் சில பரிந்துரைகளையும் முன் வைத்துள்ளன. மேலும் தொழிலாளர்களுக்கு குறைந்த பட்சம் வெ. 1,500 சம்பளத்தையும் அறிவித்துள்ளது. மக்களுக்கு சுமையை ஏற்படுத்தாத வகையில் ஜி.எஸ்.டி. வரியில் சில தளர்வுகள் மேற்கொள்ளப்பட்டு அது மேம் படுத்தப்படும் என்றும் அறிவித்துள்ளது. இதன் வழி 498 கோடி வெள்ளி மட்டுமே செலவிட வேண்டி வரும் என்ற கணக்கையும் அது முன்வைத்துள்ளது.


தீபாவளிக்கு சிறப்புத் தபால் தலை

இந்தியர்களின் முக்கிய பண்டிகைகளில் ஒன்றான தீபாவளி பல்வேறு நாடுகளில் கோலாகலமாக கொண்டாடப்படுகிறது. குறிப்பாக, அமெரிக்க அதிபர் பராக் ஒபாமா தலைமையில் அந் நாட்டின் நாடாளுமன்ற உறுப்பினர்கள், அரசு உயர் அதிகாரிகள், அமெரிக்காவில் வசிக்கும் இந்திய பிரமுகர்கள் ஆகியோர் வாஷிங்டன் நகரில் உள்ள வெள்ளை மாளிகையில் தீபாவளி கொண்டாடுவது மரபாக உள்ளது. இந்த கொண்டாட்டங்களில் அந்நாட்டில் வாழும் இந்திய பிரமுகர்கள் பங்கேற்பதும் வழக்கமாக நடைபெற்று வருகிறது. இந்திய மக்களின் முக்கிய திருநாளான தீபாவளியை கௌரவிக்கும் வகையில் அமெரிக்க அரசின் சார்பில் சிறப்பு தபால்தலை வெளியிட வேண்டும் என இந்திய மக்கள் நல சங்கங்களை சேர்ந்தவர்கள் பலகாலமாக கோரிக்கை விடுத்து வருகின்றனர். இந்நிலையில், இந்த கோரிக்கைகளை ஏற்று இந்த ஆண்டு தீபாவளி சிறப்பு தபால்தலையை அமெரிக்க அரசின் தபால் துறை வெளியிட்டுள்ளது. வாண வேடிக்கை பின்னணியில் தீபம் எரிய, என்றென்றும் அமெரிக்கா 2016 என்ற வாசகங்களுடன் வடிவமைக்கப்பட்ட இந்த தபால்தலை நேற்று முன் தினம் வெளியிடப்பட்டது. இந்த விழாவில் இந்திய தூதர் ரிவா கங்குலி தாஸ், காங்கிரஸ் உறுப்பினர் கரோலின் மெலோனி, தீபாவளி தபால்தலை திட்ட அதிகாரி ரஞ்சு பத்ரா, அமெரிக்க தபால் அலுவலகத்தின் துணைத் தலைவர் பரிதா மெஹ்ரா, இந்தியாவின் முன்னாள் தூதர் ஹர்தீப் சிங் மற்றும் இந்திய வம்சாவளியைச் சேர்ந்த ரவி பத்ரா ஆகியோர் கலந்து கொண்டனர்.


விக்கியின் நிராகரிப்பு - கம்மன்பில அதிர்ச்சி

கொழும்பு,

மன்னார் புதைகுழியில் மீட்கப்பட்ட மனித எலும்புக்கூடுகள் தொடர்பாக, புளோரிடாவின் பீட்டா ஆய்வகத்தில் நடத்தப்பட்ட ஆய்வு அறிக்கையை வடக்கு மாகாண முன்னாள் முதலமைச்சர் சி.வி.விக்னேஸ்வரன் நிராகரித்திருப்பது குறித்து கூட்டு எதிரணி நாடாளுமன்ற உறுப்பினர் உதய கம்மன்பில அதிர்ச்சி வெளியிட்டுள்ளார்.

சி.வி.விக்னேஸ்வரன் இத்தகைய முடிவை எடுத்திருப்பது உண்மையிலேயே அதிர்ச்சியை அளிக்கிறது. மன்னார் புதைகுழி விவகாரத்தில் தமிழ்த் தேசியக் கூட்டமைப்பு அரசியல் லாபம் தேடுகிறது.அமெரிக்க ஆய்வகத்தின் அறிக்கை தொடர்பாக அவர்கள் அதிர்ச்சியும் ஏமாற்றமும் தரும் வகையில் நடந்து கொள்கிறார்கள் என  உதய கம்மன்பில தெரிவித்துள்ளார்.

இதற்கிடையே இவ்விவகாரம் தொடர்பில் பேசிய வடக்கு மாகாண முன்னாள் முதலமைச்சர் சி.வி.விக்னேஸ்வரன், மன்னார் புதைகுழியில் இருந்து மீட்கப்பட்ட மனித எலும்புக்கூடுகள் தொடர்பான மேலதிக ஆய்வுகள் நடத்தப்பட வேண்டும் என்று  வலியுறுத்தியுள்ளார். கார்பன் ஆய்வு அறிக்கையை இறுதியானதாக ஏற்றுக் கொள்ள முடியாது. மேலதிக ஆய்வுகள் நடத்தப்பட்டு உண்மை கண்டறியப்பட வேண்டும் என்றும் அவர் தெரிவித்துள்ளார்.


வாழ வந்தீர்களா இல்லை எங்களை ஆள வந்தீர்களா?

நடிகர் ரஜினிகாந்த் ரசிகர்கள் சந்திப்பு நிகழ்ச்சியில், பல அரசியல் கருத்துகளை வெளியிட்டு தமிழக அரசியல் மத்தியில் சலசலப்பை ஏற்படுத்தி இருக் கிறார். அதிலும் நான் அரசியலுக்கு வரும் சூழ்நிலை ஏற்பட்டால் பணம் சம்பாதிக்க நினைப்பவர்களை பக்கத்தில் சேர்க்க மாட்டேன் என்ற அவரது கடுமை யான வாதம் தமிழக அத்தனை அரசியல்வாதிகளையும் மறைமுகமாக் தாக்கியதாக பார்க்கப்படுகிறது. நாட்டில் ஜனநாயகம் கெட்டுப்போய் இருக்கிறது. ஒரு மாற்றத்தை உருவாக்க வேண்டும். போர் வரும்போது பார்த்துக்கொள்ளலாம்’ என்று ரசிகர்கள் சந் திப்பில் அதிரடி அறைகூவலை ரஜினி விடுத்தமை ரஜினியின் அரசியல் ஆசையை திரைபோட்டுக் காட்டியுள்ள அதேவேளை இதுவரைகாலமும் அவர் தருணம் பார்த்துக் காத்திருந்துள்ளார் என அவருக்கெதிரான கருத்துகள் கிளம்பியுள்ளன. இந்நிலையில் சென்னை கதீட்ரல் சாலையில் ரஜினிக்கு எதிர்ப்பு தெரிவித்து தமிழர் முன்னேற்றப்படை அமைப்பினர் ஆர்ப்பாட்டத்தில் நேற்று ஈடுபட் டனர். அந்த அமைப்பின் தலைவர் வீரலட்சுமியின் தலைமையில் நடந்த ஆர்ப்பாட்டத்தில், ரஜினி அரசியலுக்கு வரக்கூடாது என முழக்கங்கள் எழுப்பப் பட்டு, அவரது உருவ பொம்மையும் எரிக்கப்பட்டது. ரஜினி வீட்டை முற்றுகை யிட வந்த போராட்டக்காரர்கள் உருவப் பொம்மைக்குள் சிறிய ரக பட்டாசுகள் மற்றும் சிறிய நாட்டு வெடி குண்டுகளை பதுக்கி வைத்திருந்தனர். அதனால் அது வெடித்து சிதறியது. இதைத்தொடர்ந்து வீர லட்சுமி உள்ளிட்ட 30 பேரை போலீசார் அதிரடியாக கைது செய்தனர். ஆர்ப்பாட்டக்காரர்கள் ரஜினியை கடுமையாக விமர்சித்திருந்தனர். நீ நடிக்க வந்தியா இல்லை எங்களை அடக்கி ஆள வந்தியா எனவும், தமிழர் என்றால் வந்தவர் போனவர் யார் வேண்டுமானாலும் ஆண்டுவிட்டுப் போவீர்களா, எங்களை ஆள நீ ஒரு தமிழனா, நாங்கள் என்ன இழிச்சவாயர்களா என தாறுமாறான கடுமையான வார்த்தைகளால் ஆர்ப்பாட்டக்காரர் திட்டியவாறு ரஜினியின் உருவப் பொம்மையை கால்களால் உதைத்திருந்தனர். முக்கிய சாலையில் ஆர்ப்பாட்டம் நடைபெற்றதால் கடுமையான போக்குவரத்து பாதிப்பு ஏற்பட்டது. மேலும் ஆர்ப்பாட்டக்காரர்கள் ரஜினிகாந்த்தின் வீட்டை நோக்கி செல்ல முயன்றதால், அவரது இல்லத்திலும் போலீஸ் பாதுகாப்பு போடப்பட்டுள்ளது. இதனிடையே நடிகர் ராதாரவி, ரஜினியின் அரசி யல் நகர்வு குறித்து கடுமையான விமர்சனங்களை முன்வைத்துள்ளார். வெள்ளைக்கரன் 200 வருடங்கள் இந்தியாவில் இருந்தான். அதற்காக அவனை இந்தியன் என்று கூற முடியுமா? 44 வருடங்கள் தமிழகத்திலிருந்தால் ரஜினி பச்சைத் தமிழனா? தமிழக இணையதள பத்திரிகை ஒண்றுக்கு அளித்த சிறப்பு பேட்டியிலேயே அவர் தெரிவித்துள்ளார். நான், ரஜினி அரசியலுக்கு வருவதை வரவேற்கிறேன். திமுகவிலிருக்கும் என்னால் அவரை வரவேற்க முடியும். அவ்வளவுதான். விஜயகாந்த் கட்சி ஆரம்பித்த போது, திமுக தலை வர் கருணாநிதிக்கு பத்திரிகை கொடுத்து அழைத்தார். கருணாநிதி வாழ்த்தி அனுப்பினார். இப்போது ரஜினி அழைத்தாலும் வாழ்த்தித்தான் அனுப்புவார். ஆனால் கருணாநிதியை, திமுகவைத் திட்டித்தான் எல்லாரும் வளர்வார்கள். நல்லவர்கள், வல்லவர்கள் என ரஜினி குறிப்பிட்ட நிறைய பேர் அரசியலில் இருக்கும்போது இவர் எதுக்கு அரசியலுக்கு வருகிறார் என்பதும் என் கேள்வி. இருந்தாலும் அவர் வரட்டும். தமிழக மக்களிடம் தான் சம்பாதித்தேன் என கூறுகிறார். அப்படியென்றால் தமிழக மக்களுக்கே அவர் செலவு செய்யட்டும். அதில் தவறு இல்லையே. மேலும் அவர் 44 வருஷம் தமிழ்நாட்டில் இருந்ததால், அவர் தன்னை பச்சைத் தமிழன் என்கிறார். வெள்ளைக்காரன் கூட 200 வருஷம் இந்தியாவில் இருந்தான். அதற்காக அவனை இந்தியன் என்று சொல்ல முடியுமா? இவர் ஏன் பயப்படுகிறார்?. நான் தைரியமாகச் சொல்வேன், நான் தெலுங்குதன் என்று. என் தந்தையார் தி.கவில் இருந்து மக்களுக்காகபேசியவர் உழைத்தவர் என்றாலும் நாங்கள் தெலுங்கர்கள் தான். ரஜினி ஏன் பச்சை தமிழன் என கூறுகிறார். அதனால் தானே இணையத்தில் அவரை விமர்சிக்கிறார்கள். இவ்வாறு நடிகர் ராதா ரவி கூறினார்.


51 ஆண்டு அரசியல் வாழ்வில் ஓய்வு பெறப் போகிறேன்!

நாட்டின் 14 -ஆவது பொதுத் தேர்தலில் தான் போட்டியிடுவது உறுதியானால், தனது கேலாங் பாத்தா தொகுதியையே தற்காத்து போட்டியிட விருப் பதாக அதன் நாடாளுமன்ற உறுப்பினரும், ஜ.செ.க. ஆலோசக ருமான லிம் கிட் சியாங் கூறினார்.கடந்த பொதுத் தேர்தலுக்குப் பிறகு, கேலாங் பாத்தா நாடாளுமன்றத் தொகுதி மக்களை அவர் புறக்கணித்து வருவதாக பேசப்படும் சூழலில் அவர் இவ்வாறு கூறியுள்ளார். கேலாங் பாத்தா தொகுதிக்கு தாம் முக்கியத்துவம் அளித்தாலும், கட்சிக்கான வெற்றி வியூகங்களை கருத்தில் கொண்டு புதிய தொகுதியில் போட்டி யிடுவது பற்றியும் பரிசீலனை செய்வதாக அவர் சொன்னார். எனினும், 1966-ஆம் ஆண்டில் ஜ.செ.க. தோற்றுவிக்கப்பட்டது முதல் 51 ஆண்டுகள் மலே சிய அரசியலில் நான் போராட்டம் நடத்தி வருகிறேன். இப்போது எனக்கு 76 வயது. அரசியலிலிருந்து ஓய்வுப்பெறலாமா என்றும் யோசித்து வருகிறேன் என்றார் அவர். அப்படியே 14-ஆவது பொதுத் தேர்தலில் போட்டியிட்டாலும் கேலாங் பாத்தா தொகுதியே என் முதல் தேர்வாக இருக்கும் எனவும் அவர் சொன்னார். இதனிடையே, கேலாங் பாத்தா தொகுதி மக்களை தாம் புறக்கணிப்பதாகக் கூறப்படுவதை கிட் சியாங் மறுத்தார். ‘அங்கிள் லிம் கிட் சியாங் எங்கே’ என் றும் ‘கேலாங் பாத்தாவில் உங்களைக் காணவில்லை’ என்றும் கேலாங் பாத்தா தொகுதியில் பதாகைகள் போடப்பட்டிருப்பதை குறிப்பிட்ட அவர் ‘நான் இங்கேதான் இருக்கிறேன்; என்று பதிலுக்கு கூறினார். துன் டாக்டர் மகாதீர் முகமட் தலைமையில் மலேசியாவைக் காப்பாற்றும் இயக்கம் தேசிய அள வில் நடைபெறுவதால் அதிலும் தான் கலந்து கொள்ள வேண்டியிருப்பதாக என அவர் சொன்னார்.


இடைத்தேர்தலில் பிரியங்கா போட்டி?

உத்திரபிரதேசத்தில் உள்ள அமேதி, கேரளாவில் உள்ள வயநாடு ஆகிய இரு தொகுதிகளில் போட்டியிடுகிறார் காங்கிரஸ் தலைவர் ராகுல்காந்தி. இரு தொகுதிகளிலிம் அவரை தோற்கடிக்க கங்கணம் கட்டியிருக்கிறார் பிரதமர் மோடி. அதற்காக பல அஸ்திரங்கள் ஏவப்பட்டிருக்கிறது.

மோடியின் அந்த அஸ்திரங்களை முறியடித்து இரு தொகுதிகளிலும் தனது சகோதரர் ராகுல் காந்தியை வெற்றிபெற வைக்கும் அனைத்து முயற்சி களையும் எடுத்துள்ளார் பிரியங்கா காந்தி. இரு தொகுதிகளிலும் ராகுல் வெற்றிப் பெற்றால் எந்த தொகுதியை ராஜினாமா செய்வார் என்கிற கேள்விகள் காங்கிரஸ் தொண்டர்களிடம் பலமாக விவாதிக்கப்படுகிறது.

இது குறித்து டெல்லி காங்கிரஸ் வட்டாரங்களில் விசாரித்த போது, "அமேதி தொகுதியைத்தான் ராஜினாமா செய்வார் ராகுல். அந்த தொகுதிக்கு வரும் இடைத்தேர்தலில் பிரியங்காவை போட்டியிட வைத்து அவரை ஜெயிக்க வைப்பார் ராகுல். இது தான் காங்கிரஸ் தலைமையிடம் இருக்கும் அஜெண்டா " என்கின்றன டெல்லி தகவல்கள்.


மக்கள் மனதை எட்டிப் பிடித்த மஹாதீரின் காணொளி.

பெட்டாலிங் ஜெயா,

வயதான காலத்திலும் தாம் தமது அரசியல் பயணத்தை தொடர வேண்டியதற்கான அவசியத்தை சித்தரிக்கும், 10 நிமிடம் நீடிக்கும் உணர்ச்சிப்பூர்வமான காணொளி ஒன்றின் வழி முன்னாள் பிரதமர் துன் மகாதீர் முகமட் மக்கள் மனதை எட்டிப்பிடித்துள்ளார்.அக்காணொளியில் வரும் சிறுமி ஒருத்தி துன் மகாதீரைப் பார்த்து, நீங்கள் ஏன் இன்னமும் உழைக்கின்றீர்கள் என்று கேட்கிறார். அதற்கு பதிலளிக்கும் அவர், ஒரு வேளை கடந்த காலங்களில் நான் புரிந்த தவற்றின் காரணமாகவும் நாட்டின் நடப்புச் சூழல் காரணமாகவும் நம் நாட்டை சீர்படுத்த வேண்டிய சில பணிகள் எனக்கு இன்னமும் இருப்பதுதான் இதற்கு காரணம் என்று கூறுகிறார்.

Read More: Malaysia Nanban Tamil Daily on 30.4.2018


வெள்ளத்தை அடுத்து கேரளாவை குறிவைக்கும் எலிக்காய்ச்சல்...

கேரள மாநிலத்தில் கடந்த 100 ஆண்டுகளில் இல்லாத அளவிற்கு வெள்ளம் ஏற்பட்டு மாநிலத்தின் பல்வேறு பகுதிகள் நீரில் மூழ்கின. கேரளாவில் ஏற்பட்ட வெள்ளத்தினால் இதுவரை 483 பேர் இறந்துள்ளதாக பினராயி விஜயன் தெரிவித்துள்ளார். மேலும் மூன்றாம் கட்ட நிவாரண பணிகள் தொடர்ந்து தீவிரமாக முடுக்கிவிடப்பட்டுள்ளன.

இந்த மாபெரும் பேரிருடலிருந்து கேரளா மீண்டும் வரும் தருணத்தில் தற்போது அங்கு தொற்றுநோய்கள் பரவி வருகின்றன. அதிலும் குறிப்பாக எலிக்காய்ச்சல் பரவி இதுவரை ஐந்து நாட்களில் 23 பேர் இறந்தள்ளதாகவும் 150 மேற்பட்டோர் மருத்துவமனைகளில் சிகிச்சை பெற்றுவருவதாகவும் இதனால் மக்கள் எச்சரிக்கை மற்றும் சுகாதார வழிகளை பின்பற்றி காத்துக்கொள்ளமாறு கேரள சுகாதாரத்துறை எச்சரிக்கை விடுத்துள்ளது.

இதுகுறித்த அறிவிப்பில், கோழிக்கோடு, பாலக்காடு, வயநாடு, திருச்சூர், திருவனந்தபுரம் மாவட்டங்களில் அடுத்தடுத்து எலிக்காய்ச்சல் பாதிப்பு ஏற்பட்டு பலர் உயிரிழந்துள்ளனர். பல நாட்களாக தேங்கியுள்ள தண்ணீரில் விலங்குகள் செத்து மிதப்பதால் எலிக்காய்ச்சல், மலேரியா, டெங்குபோன்ற தொற்று நோய்கள் பரவி வருகிறது அதிலும் குறிப்பாக இந்த எலிக்காய்ச்சல் நீரின் மூலமாகவே பரவுகிறது எனவே மக்கள் நீரை கொதிக்கவைத்து அருந்தும்படியும் கேட்டுக்கொண்டுள்ளது கேரள சுகாதாரத்துறை.


மத்திய அரசின் எந்த மோசடிக்கும் துணைபோகாது எழுவரையும் விடுவிக்க வேண்டும்!

எழுவரையும் விடுவிக்க ஆளுநர் உடனடியாக ஆவணம் செய்ய வேண்டுமென வலியுறுத்தி நாம் தமிழர் கட்சியின் தலைமை ஒருங்கிணைப்பாளர் சீமான் வெளியிட்டுள்ள அறிக்கையில் கூறியிருப்பதாவது:

’’ராஜீவ் காந்தி கொலை வழக்கில் சிக்குண்டு 28 ஆண்டுகளாக சிறைக்கொட்டடிக்குள் வாடிக் கொண்டிருக்கிற தம்பிமார்கள் பேரறிவாளன், முருகன், சாந்தன், இராபர்ட் பயாஸ், இரவிச்சந்திரன், ஜெயக்குமார் மற்றும் அக்கா நளினி ஆகியோரை விடுதலை செய்வது குறித்த விவகாரத்தில் தலையிட மத்திய அரசிற்கு எவ்வித அதிகாரமுமில்லை எனத் தெரிய வந்திருப்பதன் மூலம் மத்திய பாஜக அரசு பெரும் நீதித்துறை மோசடியும், முறைகேடும் செய்துகொண்டிருந்தது அம்பலமாகியிருக்கிறது.

தம்பி பேரறிவாளன் தகவலறியும் உரிமைச் சட்டத்தின் கீழ் கேட்டுள்ள விவரங்களின்படி, மாநில அரசின் தண்டனைக் கைதிகளின் விடுதலை தொடர்பான அதிகாரத்தில் தலையிட மத்திய அரசிற்கு எவ்வித சட்டவிதிகளும் துணைநிற்கவில்லை என மத்திய தகவல் ஆணையம் 14-08-18 அன்று தெரிவித்திருக்கிறது. எழுவரையும் விடுவிப்பதில் எவ்விதச் சட்டச்சிக்கலும் இல்லை என்பது இதன்மூலம் உறுதியாகியிருப்பதால் சட்டவிதிகளைக் காரணங்காட்டிப் பொய்யுரைத்து எழுவரின் விடுதலையைக் கிடப்பில் போடும் செயல்கள் தேவையற்றது என்பது தெளிவாகியிருக்கிறது.

எழுவரின் விடுதலையைக் குடியரசுத் தலைவர் நிராகரித்ததாக வெளியானச் செய்தி குறித்து தம்பி பேரறிவாளன் தகவலறியும் உரிமைச் சட்டத்தின் கீழ் கேட்டறிந்தபோது, குடியரசுத் தலைவரின் ஒப்புதல் இல்லாமலேயே அவரது பெயரில் உள்துறை அமைச்சகம் செய்தி வெளியிட்ட முறைகேடு கண்டறியப்பட்டது என்பதன் மூலம் மத்திய ஆளும் பாஜக அரசின் எதேச்சதிகாரத் திமிரையும், மாநில அரசிற்கெதிரான அத்துமீறலையும் அறிந்துகொள்ள முடியும். இவ்வாறு, எழுவரும் விடுவிக்கப்படக் கூடாது என்கிற உள்நோக்கத்தோடு மத்திய அரசு தொடர்ந்து அரசியல் செய்து, அதிகார அத்துமீறலில் ஈடுபட்டு நீதித்துறை முன்பே மோசடி செய்து வருவது கடும் கண்டனத்திற்குரியது.

கடந்த செப்டம்பர் 06 அன்று நீதிமன்றம் வழங்கிய உத்தரவின்படி, மாநில அரசின் அரசியல் சாசன உறுப்பு 161ஆவது பிரிவின்படி எழுவரின் விடுதலைக்குத் தமிழக அமைச்சரவைத் தீர்மானம் நிறைவேற்றி ஆளுநரின் ஒப்புதலுக்கு அனுப்பி வைக்கப்பட்டு ஏறக்குறைய 75 நாட்களுக்கு மேலா கிறது. இதுகுறித்த ஒப்புதலை வழங்க எவ்விதக் காலக்கெடுவும் நிர்ணயிக்கப்படவில்லை என்கிற ஒற்றை அம்சத்தைச் சாதகமாகப் பயன்படுத்திக் கொண்டு, எழுவரின் விடுதலை குறித்து ஆளுநர் முடிவெடுக்க மறுத்து வருவது அப்பட்டமான அதிகார அத்துமீறல். தமிழக மக்களின் பிரதி நிதித்துவத்தைப் பெற்ற ஓர் அமைச்சரவையின் மூலம் எடுக்கப்பட்ட ஒரு முடிவை, நியமனப் பதவியின் மூலம் அமரவைக்கப்பட்ட ஆளுநர் புறந்தள்ளு கிறார் என்பது அப்பட்டமான சனநாயகப் படுகொலையாகும். இதற்கெதிராக மனிதவுரிமை ஆர்வலர்களும், சனநாயகப் பேராற்றல்களும், முற்போக்குச் சக்திகளும் ஒருமித்துக் குரலெழுப்ப வேண்டியது தற்காலத்தின் பெருந்தேவையாகும்.

தருமபுரி வழக்கின் மூவரை 13 ஆண்டுகளில் விடுதலை செய்ய ஆவணம் செய்த தமிழக ஆளுநர், ராஜீவ்காந்தி கொலை வழக்கில் செய்யாதக் குற்றத்தி ற்காக 28 ஆண்டுகளாகத் தண்டனை அனுபவித்து கொண்டிருக்கிற, விடுதலைக்குரிய அத்தனைத் தகுதிகளையும் கொண்ட நம்முயிர் தம்பி மார்களை விடுவிக்க ஏன் மறுக்கிறார் என்பது புரியாத புதிராக இருக்கிறது.

தருமபுரி வழக்கும் நம் எழுவர் வழக்கும் இந்தியத் தண்டனைச் சட்டம் 302ன்படி தண்டிக்கப்பட்டவை என்பதால், இவ்விரண்டும் 161வது சட்டப்பிரி வின்படி ஆளுநரின் அதிகாரத்திற்கு உட்பட்டதுதான். இத்தோடு, எழுவரின் விடுதலையை ஆளுநரே பரிசீலிக்க உச்ச நீதிமன்றம் ஏற்கனவே வழி காட்டுதலையும் செய்திருக்கிறது. இதன் மூலம் இவ்விடுதலை விவகாரத்தில் மத்திய அரசு தலையீட்டைச் செய்ய எவ்வித முகாந்திரமும் இல்லை என்பது மிகத் தெளிவாக்கப்பட்டிருக்கிறது.

ஆகவே, தமிழக ஆளுநர் அவர்கள் இனியும் மத்திய அரசின் நீதித்துறை மோசடிக்குத் துணைபோகாமல் உடனடியாக எழுவரையும் விடுதலை செய்ய ஆவணம் செய்ய வேண்டும் எனவும், தருமபுரி வழக்கிலுள்ள சிறைவாசிகளை விடுதலை செய்ய எடுத்த சிரத்தையினை இவ்வழக்கிலும் மேற்கொண்டு தமிழக ஆளுநருக்கு அழுத்தங்களைக் கொடுத்து எழுவரின் விடுதலையைத் தமிழக அரசு சாத்தியப்படுத்த வேண்டும் எனவும் நாம் தமிழர் கட்சி சார்பாகக் கேட்டுக் கொள்கிறேன்.’’


வடகொரிய தலைவர் கிம் ஜோங் உன்-னின் சகோதரர் கிம் ஜோங் நாம் கொலை !

வடகொரிய தலைவர் கிம் ஜோங் உன்-னின் ஒன்றுவிட்ட சகோதரர் கிம் ஜோங் நாமைக் கொலை செய்தவர்கள் என்று சந்தேகிக்கப்படும் இரு பெண்களை ஏற்றிச்சென்ற டெக்சி ஓட்டுனரை போலீஸ் பிடித்துள்ளதாக ஓரியெண்டல் டெய்லி செய்தி வெளியிட்டுள்ளது. மூத்த போலீஸ் அதிகாரி ஒருவரை மேற்கோள்காட்டி செய்தி வெளியிட்டிருக்கும் ஓரியெண்டல் டெய்லி, அப்பெண்கள் இருவரும் சம்பவம் நடந்து முடிந்த பின்னர் கோலாலும்பூர் அனைத் துலக விமான நிலைய(கேஎல்ஐஏ) த்தின் டெக்சி நிறுத்தத்தை நோக்கிச் செல்வதைக் கண்காணிப்பு கேமிராக்கள் காண்பிப்பதாக தெரிவித்தது. இருவரும் டெக்சி ஏறியதையும் அது காண்பித்தது.“சிசிடிவி கேமிரா படத்தை வைத்து போலீஸ் டெக்சி ஓட்டுனரைப் பிடித்தது”, எனத் தகவலளித்த வட்டாரம் தெரிவித்தது.அப்பெண்கள் தாங்களிரு வரும் வியட்நாமியர்கள் என்று டெக்சி ஓட்டுனரிடம் தெரிவித்தார்களாம். அவ்விருவரும் எப்படி கிம்மை கொன்றார்கள் என்பதையும் போலீஸ் வட்டாரம் விவரித்திருக்கிறது “கிம் புறப்பாட்டு மண்டபத்தை நோக்கிச் செல்ல முயன்றபோது இருவரும் அவரை நெருங்கினார்கள். “ஒருவர் விஷத்தை அவர்மீது பீய்ச்சி(ஸ்ப்ரே) அடித்தார். மற்றொருவர் ஒரு கைக்குட்டையால் கிம்மின் முகத்தை 10 வினாடிகளுக்கு அழுத்தி மூடிக்கொண்டார்”, என்று அந்த போலீஸ் வட்டாரம் தெரிவித்தது.அவர்கள் பயன்படுத்திய விஷம் என்னவென்பதை அந்த வட்டாரம் தெரிவிக்கவில்லை, ஆனால், “அது சயனட்டைவிட ஆற்றல்மிக்கது” என்று மட்டும் குறிப்பிட்டது. இதனிடையே, கேஎல்ஐஏ சிசிடிவி கேமிராவில் பதிவான ஒரு பெண்ணின் படத்தை தென்கொரியாவின் 24-மணிநேர செய்தித் தொலைக்காட்சியான ஒய்டிஎன் வெளியிட்டிருந்தது. அதே படம் இன்றைய மலாய் மெயிலிலும் வெளிவந்துள்ளது.


மலேசிய வீரர் தங்க சாதனை.

லண்டனில் நடைபெற்று வரும் உலக பாரா திடல் தடப் போட்டியில் மலேசிய வீரர் அப்துல் லத்தீப் ரோம்லி டி20 நீளம் தாண்டுதலில் தங்கப்பதக்கத்தை வென்று புதிய சாதனை படைத்தார். மலேசியாவுக்கான முதல் தங்கப்பதக்கத்தை இரும்புக் குண்டு எறியும் போட்டியில் ஸியாட் ஜூல்கிப்லி வென்றார். அதனைத் தொடர்ந்து அப்துல் லத்தீப் 7.37 மீட்டர் நீளம் தாண்டி இரண்டாவது தங்க பதக்கத்தை மலேசியாவிற்கு வென்று பெருமை சேர்த்தார். தொடர்ந்து குரோஷியா சோரன் டலிக் என்பவர் 7.32 மீட்டர் நீளம் தாண்டி வெள்ளி பதக்கமும் மற்றும் 7.12 மீட்டர் நீளம் தாண்டி டிமட்ரோ பரட்னி கோவ் வெண்கலப் பதக்கம் வென்றார்கள். அடுத்த மாதம் கோலாலம்பூரில் நடைபெறவிருக்கும் சீ விளையாட்டுப் போட்டியில் ஸியாட் மற்றும் லத்தீப் களம் இறங்கவிருக்கின்றனர் என்பதும் குறிப்பிடத்தக்கது.


13வது தேர்தலில் தமிழ்ப்பள்ளிகளுக்கு பிரதமர் ஒதுக்கிய நிதிக்கான திட்டங்கள் இன்னும் ஏன் இழுபறி?

மலேசிய நாட்டின் 13ஆவது பொதுத் தேர்தலை முன் வைத்து தமிழ்ப்பள்ளி களின் மேம்பாட்டிற் காக பிரதமரின் நேரடியான சிறப்பு ஒதுக்கீட்டின் வழி (PRK 2012) 39 தமிழ்ப்பள்ளிகளுக்கு விடியலை ஏற்படுத்தும் மேம் பாட்டு நடவடிக்கைகள் பல்வேறு வில் லங்கங்களால் இன்றுவரை நிறைவு பெறாமல் இருப்பதற்கு யார் காரணம்? அந்த காரணத்தை நண்பன் குழு அறிய விரும்புகின்றது. தனித்தனியாக யாரையும் குற்றம் கூறுவதாக கருதப்படும் நிலை யில் 2014ஆம் ஆண்டில் தொடங்கப்பட்ட தமிழ்ப்பள்ளிகளின் கட்டுமானப் பணிகள் இன்றுவரை நிறைவு பெறாமல் பல்வேறு சிக்கல்களை எதிர்நோக்கி வருவது தேசிய முன்னணியின் தலைமைத்துவத்திற்கு மாபெரும் நெருக்கடியை ஏற்படுத்தி வருவதை இவ்விவகாரத்தில் சம்பந்தப்பட்டவர்கள் உணர வில்லையா அல்லது ஏன் பதில் கூற வேண்டும் என்ற எண்ணமா என்பதை நண்பன் குழு அறிய விரும்புகின்றது. வி.கே.இரகு பதில் தர வேண்டும்! மலேசியக் கல்வியமைச்சின் வழி பிரதமர் துறையின் நேரடியான தலையீட்டின் வழி பிரதமர் டத்தோஸ்ரீ நஜீப் துன் ரசாக்கின் முன்னாள் சிறப்பு ஆலோசகரான டத்தோ ரவீன் பொன்னையாவின் அரிய முயற்சியின் வழி ஏறக்குறைய வெ.236 மில்லியன் தொகையில் முடிவு பெற்றிருக்க வேண்டிய 39 தமிழ்ப்பள்ளிகளுக்கான கட்டுமானப் பணிகள் ஜவ்வைப்போல் இழுத்தடிக்கப்படுவதற்கான உண்மையான காரணங்களை மலேசிய இந்தியர்கள் அறிய விரும்புகின்றனர். முதல் முறையாக இந்தியக் குத்தகையாளர்களைக் கொண்டு தமிழ்ப்பள்ளிகளை நிர்மாணிக்கும் திட்டத்தில் வேண்டுமென்றே முட்டுக் கட்டைகள் ஏற்படுத்தப்படுகின்றனவா என்பதை அறிய நண்பன் குழு விரும்புகின்றது. 39 தமிழ்ப்பள்ளிகளின் கட்டுமானப் பணிகள் சரியாக நடைபெறவும், காலவரையறைக்குள் கட்டி முடிப்பதற்கும் எழும் பிரச்சினைகளுக்கு உடைமை நிவாரணம் தேடவும் வெ.4.46 மில்லியன் தொகையைப் பெற்றிருக்கும் இ.சி.எல் மேனேஜ்மெண்ட் நிறுவனத்திடம் (ECL Management Sdn. Bhd.) முழுமையாக கட்டுமானப் பணிகளுக்கு திட்ட மேலாண்மை ஆலோசக சேவைகளின் (PMC) வழி தீர்வினைக் காண வேண்டிய பட்சத்தில் குத்தகையாளர்களிடமிருந்து பல்வேறு புகார்கள் வி.கே.இரகுவின் மீது கூறப்பட்டுள்ளதா என்பதை நண்பன் குழு அறிய விரும்புகின்றது. 39 தமிழ்ப்பள்ளிகளின் கட்டுமானத்திற்கான திட்ட மேலாண்மை ஆலோசக சேவையினை வழங்கி வரும் இ.சி.எல் மேனேஜ்மெண்ட் நிறுவனத்தின் இயக்குநர்களில் ஒருவரான வி.கே.இரகு பின்வரும் கேள்விகளுக்கு விடை வேண்டுமென நண்பன் குழு கேட்டுக் கொள்கின்றது. கேள்வி 1 : தமிழ்ப்பள்ளிகளின் கட்டுமானத்தைத் தொடங்குவதற்கு முன்னதாக பள்ளி நிலம், அமைப்பு, பிற வசதிகள் தொடர்பில் முழுமையான அறிக்கை தயாரிக்கப்பட்டதா? (3.1.1) கேள்வி 2 : கட்டப்படவிருக்கும் பள்ளிகளின் நில உரிமை தொடர்பான விவகாரங்களைக் கட்டுமானத்திற்கு முன்னரே தீர்க்கப்படாதது ஏன்? (3.1.2) கேள்வி 3 : பள்ளி மேலாளர் வாரியத்தோடு ஒத்துழைத்து நில விவகாரம் தொடர்பிலான பிரச்சினைகள் ஏன் தீர்க்கப்படவில்லை? (3.1.3) கேள்வி 4 : பகாங் லஞ்சாங் தமிழ்ப்பள்ளியின் கட்டுமானம் முடிவடைந்து இரண்டு வருடங்களாகும் நிலையில் பயன்படுத்துவதற்குத் தடையாக இருந்து வருவதாக கூறப்படும் புகார் உண்மையா? கேள்வி 5 : 39 தமிழ்ப்பள்ளிகளின் மேம்பாட்டிற்கான ஆலோசக சேவையை வழங்க வேண்டிய நிலையில் லஞ்சாங் தோட்டத் தமிழ்ப்பள்ளியின் பள்ளி மேலாளர் வாரியத்தில் இடம்பெற்றது நியாயமா? கேள்வி 6 : லஞ்சாங் தோட்டத் தமிழ்ப்பள்ளியைப் பயன்படுத்துவதில் தடையாக இருந்துவரும் சாலை நிர்மாணிப்பிற்கு துணைக்கல்வியமைச்சர் தீர்வினைக் காண வழங்கிய ஆலோசனையை ஆலோசக நிறுவனம் நிராகரித்துள்ளதாகக் கூறப்படுவது உண்மையா? கேள்வி 7 : திட்ட மேலாண்மை ஆலோசக நிறுவனம் குத்தகையாளர்களுக்கும் கல்வியமைச்சிற்கும் பாலமாக இருந்து கட்டுமானப் பணிகளை எளிமைப்படுத்த வேண்டிய பொறுப்பினில் துஷ்பிரயோகம் நடந்துள்ளதா? கேள்வி 8 : 39 தமிழ்ப்பள்ளிகளின் கட்டுமானம் தற்போதைய வில்லங்கமான சூழலில் எப்போது கட்டி முடிக்கப்படும்? கேள்வி 9 : பகாங் லஞ்சாங் தோட்டத் தமிழ்ப்பள்ளிக்கான சாலை நிர்மாணிக்காமலேயே குடியேற்ற அனுமதியைப் பெறுவதற்கு (CCC) முயற்சிகள் மேற்கொள்ளப்பட்டுள்ளதா? மேற்கண்ட கேள்விகளை நண்பன் குழு தமிழ்ப்பள்ளிகளின் மேம்பாட்டில் அபரிமிதமான உணர்வுகளைக் கொண்டிருக்கும் மலேசிய இந்தியர்களிடமிருந்து பெற்றுள்ள நிலையில் இந்திய அரசியல் பிரதிநிதித்துவத்தினரைப் போன்றே மௌனமான பதில்களை வி.கே.இரகு தருவாரா என்பதைப் பொறுத்திருந்து பார்ப்போம். தீர்வு காணப்படும் வரை தொடரும்.


மலேசிய சர்வதேச கடப்பிதழ்: இணையவழி  விண்ணப்பங்கள் ரத்து முகப்பிட சேவை நேரம் நீட்டிப்பு

புத்ராஜெயா, ஏப். 30-

இணையவழி சந்திப்பு ஏற்பாட்டு முறையை (எஸ்.டி.ஓ.) ரத்து செய்யவிருக்கும் குடிநுழைவுத்துறை, மலேசிய சர்வதேச கடப்பிதழின் விண்ணப்பம் மற்றும் புதுப்பித்தல் தொடர்பான பிரச்சினைகளுக்கு தீர்வு காண கடப்பிதழ் விநியோக அலுவலகங்கள், சேவை முகப்பிடங்கள் ஆகியவற்றின் சேவை நேரத்தை நீட்டிக்கவிருக்கிறது.

கிள்ளான் பள்ளத்தாக்கிற்கு வெளியே அமைந்துள்ள அனைத்து கடப்பிதழ் விநியோக அலுவலகங்களுக்கான எஸ்.டி.ஓ. மே 9ஆம் தேதியிலிருந்தும் கோலாலம்பூர், சிலாங்கூர், ஜொகூர்பாரு, நெகிரி செம்பிலான், மலாக்கா ஆகிய இடங்களிலுள்ள அலுவலகங்களுக்கான எஸ்.டி.ஓ. மே 16ஆம் தேதியிலிருந்தும் ரத்து செய்யப்படும் என்று  குடிநுழைவுத்துறை தலைமை இயக்குநர் கைருல் ஸைமி டாவுட் அறிவித்தார்.

எஸ்.டி.ஓ. மூலம் சந்திப்புக்கான தேதியை பெற்றவர்கள் மே 16லிருந்து அந்த தேதியை பின்பற்ற வேண்டியதில்லை என்று அவர் நேற்று அறிக்கையொன்றில் தெரிவித்தார். கோலாலம்பூர், சிலாங்கூர், புத்ராஜெயா, ஜொகூர்பாரு, நெகிரி செம்பிலான், மலாக்கா ஆகிய இடங்களில் உள்ள அனைத்து கடப்பிதழ் விநியோக அலுவலகங்களும் மே 14ஆம் தேதி தொடக்கம் ஒவ்வொரு  சனிக்கிழமையும் காலை 8 மணியிலிருந்து  பிற்பகல் 1 மணி வரை செயல்படும் என்றும் கைருல் அறிவித்தார்.

கோலாலம்பூர், சிலாங்கூர் மற்றும் ஜொகூர்பாருவில் உள்ள நகர்ப்புற உருமாற்ற மையங்களில் (யு.டி.சி.) அமைக்கப்பட்டுள்ள குடிநுழைவுத்துறை சேவை முகப்பிடங்களின் சேவை நேரம் மே 16ஆம் தேதி தொடக்கம் இரவு 10 மணி வரை நீட்டிக்கப்படும்.

ஏப்ரல் முதல் தேதியிலிருந்து நாட்டின் எல்லைகள் மீண்டும் திறக்கப்பட்டதைத் தொடர்ந்து கடப்பிதழ் விண்ணப்பங்களும் புதுப்பித்தல்களும் கிடுகிடுவென உயர்ந்ததைத் தொடர்ந்து இணையவழி முறை ஸ்தம்பித்தது. இதனால் மலேசியர்கள் சிரமங்களை எதிர்நோக்கினர் என்று கைருல் கூறினார். ஏப்ரல் முதல் தேதியிலிருந்து 26ஆம் தேதி வரை நாடு முழுவதும் 151,173 கடப்பிதழ்களை  விநியோகிக்கப்பட்டிருப்பதாக அவர் மேலும் கூறினார்.

சராசரி நாளொன்றுக்கு 8,000 கடப்பிதழ் விண்ணப்பங்கள் வந்து கிடைத்ததாகவும் எல்லைகள் மீண்டும் திறக்கப்படுவதற்கு முன்னர் வந்து கிடைத்த விண்ணப்பங்களுடன்  ஒப்பிடுகையில் இது சுமார் 40 விழுக்காடு அதிகம் என்றும்  அவர் தெரிவித்தார். புதிதாக விண்ணப்பம் செய்வோர், மூத்த குடிமக்கள் உடல்பேறு குறைந்தவர்கள், சிறார்கள், ஹஜ் பயணம் மேற்கொள்பவர்கள் ஆகியோர் புத்ராஜெயாவில் உள்ள சேவை முகப்பிடங்களுக்கு நேரே செல்லலாம் என்று கைருல் குறிப்பிட்டார்.

எனினும் புதுப்பிப்பதற்கான விண்ணப்பங்களை  பொறுத்த வரையில், புத்ராஜெயா கடப்பிதழ் அலுவலகம் இணையவழி செய்யப்படும் விண்ணப்பங்களை மட்டுமே பரிசீலிக்கும் என்று அவர் விவரித்தார்.


உலக மக்களை காப்பாற்ற வட கொரியா அதிபரை கொல்ல வேண்டும்

அமெரிக்கா மற்றும் அதன் கூட்டணி நாடுகள் மீது வட கொரியா அணுகுண்டுகளை வீசுவதற்கு முன்னர் அந்நாட்டு அதிபரை கொல்ல வேண்டும் என வட கொரியாவில் இருந்து தப்பி வந்த உயர் அதிகாரி ஒருவர் எச்சரிக்கை விடுத்துள்ளார். ஐ.நா சபை மற்றும் சர்வதேச நாடுகளின் எச்சரிக்கையை மீறி வட கொரியா அணு ஆயுதங்களை தயாரிப்பதும், அவற்றை சோதனை செய்வதும் பெரும் அச்சுறுத்தலை ஏற்படுத்தி வருகிறது. இந்நிலையில், வட கொரியாவில் இருந்து தப்பிய அரசு உயர் அதிகாரியான Thae Yong Ho என்பவர் அதிர்ச்சி தகவல் ஒன்றை வெளியிட்டுள்ளார்.அதில், அணு ஆயுதங்களை பயன்படுத்த வட கொரியா அதிபரான கிம் யோங்-அன் தயாராக உள்ளார்.உலகம் எதிர்ப்பார்க்கும் வகையில் கிம் யோங் அன் ஒரு சாதாரண நபர் இல்லை. கற்பனைக்கு எட்டாத கொடூரமான ரகசிய திட்டங்களை வைத்துள்ளார். தனக்கு அல்லது தனது நாட்டின் மீது தாக்குதல் நடத்தப்போவதாக சிறிய அறிகுறிகள் தெரிந்தாலும் கூட அமெரிக்கா மற்றும் அதன் கூட்டணி நாடுகள் மீது அணுகுண்டுகளை வீடி பேரழிவை ஏற்படுத்துவார்.வட கொரியாவின் ராணுவம் தற்போது மிகவும் பலமானதாக முன்னேறியுள்ளது. எந்த நேரத்திலும் தாக்குதல் நடத்த தயாராகலாம். உலக மக்களை பேரழிவில் இருந்து காப்பாற்றுவதற்கு வட கொரியா அதிபரை உடனடியாக கொல்ல வேண்டும் எனவும், இதற்கு உலக நாடுகள் தயாராக இருக்க வேண்டும் எனவும் Thae Yong Ho எச்சரிக்கை விடுத்துள்ளார்.


பிரதமர் பதவியை ராஜினாமா செய்யத் தயார்.

லங்காவி,

பிரதமர்  பதவியை ராஜினாமா செய்வதற்கு தாம்  தயார்  என லங்காவியில்  டாக்சி  ஓட்டுநர்களுடன்  நடைபெற்ற ஒரு கலந்துரையாடலின் போது துன் மகாதீர்  முகமட்  கூறினார். கிரேப்  ஓட்டுநர்களுக்கு அரசாங்கம்  முன்னுரிமை வழங்குவது இக்கலந்துரையாடலின் மையப்பிரச்சினையாக விளங்கியது. டாக்சி ஓட்டுநர்கள் சங்கத்தின்  உறுப்பினர்களை  துன்  மகாதீர்  சந்தித்த வேளையில், கிரேப்  விஷயத்தில்  பிரதமர்  தெரிவித்த கருத்துகளுக்கு சில ஓட்டு நர்கள்  ஆட்சேபம்  தெரிவித்து, கூச்சலிட்டவாறு கலந்துரையாடல்  நடைபெற்ற அறையிலிருந்து வெளிநடப்பு செய்தனர்.

Read More: Malasyia Nanban Tamil Daily on 22.10.2018


இந்திய சமூகம் பின்தங்கிப் போனது காரணம் மஇகா தலைவர்களே

கோலாலம்பூர்,

கடந்த 22 ஆண்டுகளாக தாம் நாட்டின் பிரதமராக இருந்தபோது இந்நாட்டிலுள்ள இந்திய சமூகம் பின்தங்கிப் போனதாகக் கூறப்படும் குற்றச்சாட்டுக்கு மஇகாவும் அதன் தலைவர் களுமே காரணம் என்று முன்னாள் பிரதமர் துன் டாக்டர் மகாதீர் முகமட் பகிரங்கமாக  குற்றம் சாட்டினார். தமது காலத்தின் போது இந்நாட்டிலுள்ள இந்திய சமூகம் பின்தங்கிப் போனதை நான் ஒப்புக் கொள்கிறேன். ஆனால், அதற்கு அரசாங்கம் காரணம் அல்ல. மாறாக, மஇகாவும் அதன் முன்னாள் தலைவர்களுமே காரணம் என்று அவர் சொன்னார்.

Read More: Malaysia Nanban Tamil Daily on 16.3.2018


நாடாளுமன்ற தேர்தலோடு தி.மு.க. காணாமல் போவிடும் - ஓ.பன்னீர்செல்வம்

சேலம்,

நாடாளுமன்ற தேர்தலோடு தி.மு.க. காணாமல் போகும் என்று சேலத்தில் அ.தி.மு.க. வேட்பாளரை ஆதரித்து பிரசாரம் செதபோது துணை முதல்-அமைச்சர் ஓ.பன்னீர்செல்வம் கூறினார்.

சேலம் நாடாளுமன்ற தொகுதியில் அ.தி.மு.க. சார்பில் போட்டியிடும் வேட்பாளர் கே.ஆர்.எஸ்.சரவணனை ஆதரித்து நேற்று இரவு அ.தி.மு.க. ஒருங்கி ணைப்பாளரும், தமிழக துணை முதல்-அமைச்சருமான ஓ.பன்னீர்செல்வம் சேலம் தாதகாப்பட்டி, பட்டைக்கோவில், வின்சென்ட் பகுதியில் திறந்த வேனில் நின்று தேர்தல் பிரசாரம் செதார். நாடாளுமன்ற தேர்தலில் நல்லவர்களாக நாம் இணைந்து தர்மத்தை நிலை நாட்டக்கூடிய கட்சிகள் ஒரு அணியாகவும், அதர்மம் கொண்ட தி.மு.க. தலைமையில் மற்றொரு அணியும் தேர்தலை சந்திக்க உள்ளன.

அ.தி.மு.க. ஆட்சியில் தான் காவேரி மேலாண்மை ஆணையம் அமைக்கப்பட்டுள்ளது. இதனால் யார் ஆட்சிக்கு வந்தால் மக்களுக்கு நல்லது செவார்கள்? என்று மக்களுக்கு நன்றாக தெரியும். அ.தி.மு.க.வை எந்த கொம்பனாலும் அசைக்க முடியாது. ஏன்? சுனாமி, புயல், பூகம்பம் வந்தாலும் யாராலும் ஒன்றும் செயமுடியாது. இந்த நாடாளுமன்ற தேர்தலோடு தி.மு.க. காணாமல் போவிடும்.

ஜெயலலிதா வழியில் நடக்கும் அ.தி.மு.க. ஆட்சியில் மக்களுக்கு தேவையான பல்வேறு திட்டங்கள் செயல்படுத்தப்பட்டு வருகிறது. இவ்வாறு ஓ.பன்னீர்செல்வம் பேசினார்.


சிங்கப்பூருக்கு குடிநீர் 3 காசுக்கு விற்பனையா? - மறு  ஆய்வு செய்யப்படும்

கோலாலம்பூர், ஜூன் 26-

சிங்கப்பூருக்கு ஒவ்வோர் ஆயிரம் கேலனுக்கும் தலா 3 காசு வீதம் விற்பனை செய்யப்பட்டு வரும் குடிநீர் விற்பனை மீதான ஒப்பந்தத்தை மறு ஆய்வு செய்வது தொடர்பில் அந்தக் குடியரசுடன் மலேசியா பேச்சுவார்த்தையில் ஈடுபட விரும்புகிறது என்று பிரதமர் துன் டாக்டர்  மகாதீர் முகமட் நேற்று அறிவித்தார். சிங்கப்பூருக்கு  அந்த விலைக்கு குடிநீர் விற்பனை செய்யப்படுவதானது ‘அறிவுக்கு பொருந்தாத’  ஒன்றாகும் என்று பிரதமர் குறிப்பிட்டார்.

Read More: Malaysia Nanban Tamil Daily on 26.6.2018


இலங்கை கடற்படை சிறைபிடித்த 16 தமிழக மீனவர்கள் விடுதலை

கொழும்பு:

இலங்கை கடற்படை சிறைபிடித்த 16 தமிழக மீனவர்களை விடுதலை செய்ய இலங்கை ஊர்க்காவல் நீதிமன்றம் உத்தரவிட்டுள்ளது. எல்லை தாண்டினால் சிறை தண்டனை என்ற எச்சரிக்கையுடன் விடுவிக்க ப்பட்டுள்ளனர்.


இரு கார்கள் மோதி நொறுங்கின!

ரவாங் சாலையில் இரு கார்கள் மோதிக் கொண்டதில் ஒருவர் பலியான வேளையில் மூன்று குழந்தைகள் உட்பட 8 பேர் காயங்களுக்கு ஆளாகியுள்ளனர்.இச்சம்பவம் நேற்று காலை 7 மணியளவில் ரவாங்கிலிருந்து பத்து அராங்கிற்கு செல்லும் சாலையின் 4ஆவது கிலோ மீட்டரில் (ரவாங் டோல் சாவடிக்கு அருகில்) நிகழ்ந்துள்ளது.புரோட்டோன் சாகா ரகக் காரின் பின் இருக்கையில் அமர்ந்திருந்த 28 வயதுடைய பெண்ணுக்கு தலையில் பலத்த காயம் ஏற்பட்டதால் அவர் ஸ்தலத்திலேயே உயிரிழந்துள்ளார். மேலும் அதே காரில் பயணித்த 8 பேரும் பலத்த காயங்களுக்கு ஆளாகியுள்ளனர். அக்காரில் 17,14 வயதுடைய இளைஞர்கள், 11 வயதுடைய மூன்று பிள்ளைகள், ஆறு வயது குழந்தை ஆகியோரும் பயணித்துள்ளனர். விபத்துக்குள்ளானவர் சுங்கை பாகாவிலிருந்து தாமான் இந்தகிராசி ரவாங்கிற்கு பயணித்த வேளையில் இச்சம்பவம் நிகழ்ந்ததாக கோம்பாக் மாவட்ட போலீஸ் தலைவர் அலி அகமட் தெரிவித்தார். இவர்கள் காரில் சென்று கொண்டிருந்தபோது, எதிர் சாலையில் வந்த புரோட்டோன் பெர்சோனா ரகக் கார் கட்டுப்பாட்டை இழந்து இவர்களின் காருடன் நேருக்கு நேர் மோதியுள்ளது.இந்த விபத்தில் பலியானவர் பண்டார் தாசேக் புத்ரியை சேர்ந்தவராவார். அவரின் உடல் பிரேதப் பரிசோதனைக்காக சுங்கை பூலோ மருத்துவ மனைக்கு கொண்டு செல்லப்பட்டுள்ளது. நேருக்கு நேர் மோதிக் கொண்ட கார்களின் ஓட்டுநர் இருவருமே பலத்த காயங்களுக்கு ஆளாகியுள்ளனர். இவர்கள் உட்பட காரில் பயணித்த அனைவரும் மருத்துவ சிகிச்சைக்காக மருத்துவமனையில் அனுமதிக் கப்பட்டுள்ளதாக அலி அகமட் சொன்னார். இதற்கிடையே சம்பவம் குறித்து காலை 7.11 மணியளவில் தகவல் கிடைத்ததும் ரவாங் தீயணைப்பு படைக் குழு அங்கு விரைந்ததாக சிலாங்கூர் மாநில தீயணைப்புப் படையின் துணை இயக்குநர் முகமட் சானி ஹாருல் தெரிவித்தார்.


(சுகுணா முனியாண்டி)

ஜார்ஜ்டவுன்,

பல ஆண்டுகளாக போலீஸ்துறையில் சேவையாற்றி ஓய்வு பெற்றுள்ள டத்தோஸ்ரீ ஆ. தெய்வீகனின் பெயர் சாலைக்கு சூட்டப்பட்டுள்ளது.புக்கிட் அமான் வர்த்தக குற்றப் புலனாய்வுத் துறையின் துணை இயக்குநராக பொறுப்பேற்றிருந்த டத்தோஸ்ரீ தெய்வீகன், பினாங்கு மாநில போலீஸ் படைத் தலைவராக கடந்த ஓராண்டாக பணியாற்றி வந்தார். போலீஸ் துறையில் சிறந்த சேவையை வழங்கியுள்ள டத்தோஸ்ரீ தெய்வீகன் பணி ஓய்வு பெற்றார். இதனால் தனது பதவியை அதிகாரப்பூர்வமாக ஒப்படைத்து விட்டார்.பினாங்கு மாநிலத்தில் பொறுப்பேற்ற காலத்திலிருந்து அவர் பல சிறந்த சேவையை வழங்கி வந்துள்ளார்.

Read More: Malaysia Nanban Tamil Daily on 17.1.2018


இன்று அனைத்துலக சேமிப்பு தினம்

கோலாலம்பூர், அக்.31-

இன்று அக்டோபர் 31 ஆம் தேதி அனைத்துலக சேமிப்பு தினம் அனுசரிக்கப்படுகிறது. நாட்டின் உயர்கல்வி நிதிக்கழகமான பி.டி.பி.டி.என். அறிமுகம் செய்துள்ள பி.எம்.எஸ். அல்லது எஸ்.எஸ்.பி.என். சேமிப்பு மாதத்திற்கும் இதற்கும் நிறையவே தொடர்பு இருக்கின்றது. காரணம், இரண்டுமே  சேமிப்பின் அவசியத்தை உணர்த்துகின்றது என பி.டி.பி.டி.என். தலைமை நிர்வாகி அஹமட் டுசுக்கி அப்துல் மாஜிட் நேற்று தெரிவித்தார்.

பி.எம்.எஸ். அல்லது எஸ்.எஸ்.பி.என். சேமிப்பு மாதம் 2022,  பி.டி.பி.டி.என். கழகத்தின் ஒரு முன்னோடித் திட்டமாக விளங்குகிறது. மலேசியர்களிடையே சேமிப்பு பழக்கத்தை இது வலியுறுத்துகிறது. ஒவ்வோர் ஆண்டும் அக்டோபர் 31 ஆம் தேதி உலக சேமிப்பு தினம் அனுசரிக்கப்படுகிறது. இதனை முன்னிட்டு, பி.டி.பி.டி.என். நேற்று அதன் பி.எம்.எச். 2022 நிறைவு விழாவினை இணையம் வாயிலாக நடத்தியது. அஹ்மட் டுசுக்கி அப்துல் மஜிட்  தலைமையில் பி.டி.பி.டி.என். அதிகாரப்பூர்வ முகநூல் வாயிலாகவும் பி.டி.பி.டி.,என். யூ-டியூப் தொலைக்காட்சி வாயிலாகவும் இது பல்வேறு நிகழ்ச்சிகளுடன் மிகவும் கோலாகலமாக நடைபெற்றது.

இதன் கருப்பொருள் “Block” என்பதாகும். இதனுடன், Jom Jadi  Superhero Anak You என்ற முத்திரையும் நிலைநிறுத்தப்பட்டுள்ளது. பி.எம்.எஸ். 2022 இவ்வாண்டு அக்டோபர் முதல் தேதியும் அக்டோபர் 2ஆம் தேதியும் ஒரே சமயத்தில் நாடு முழுவதும் 14 மாநிலங்களில் அறிமுகம் செய்யப்பட்டது. மேலும், 2022 அக்டோபர் முதல் தேதியிலிருந்து அக்டோபர் 31 ஆம் தேதி வரையில் ஒரு மாதம் முழுவதும் மாநிலம் மற்றும் தேசிய நிலையில் இணையம் வாயிலாகவும் இத்திட்டம் மேற்கொள்ளப்பட்டது.  ஒரு சிறந்த எதிர்காலத்திற்கு தொடர்ச்சியான, முழுமையான முயற்சிகளையும் திட்டங்களையும் மேற்கொள்வதற்கு “Block”  என்ற கருப்பொருள் பொருத்தமான, தனிச்சிறப்பு வாய்ந்த ஒன்றாக விளங்குகிறது.

நம் எதிர்காலம் வெற்றிகரமான ஒன்றாக அமைய வேண்டுமானால் முன்கூட்டியே திட்டமிட்டு, சேமிக்கும் அவசியத்தையும் இது தெளிவாக உணர்த்துகின்றது. பி.டி.பி.டி.என். தலைமை நிர்வாகி அஹமட் டுசுக்கி அப்துல் மாஜிட்  மேலும் பேசுகையில், பி.எம்.எஸ். 2022 சேமிப்புத் திட்டத்தின் வாயிலாக எஸ்.எஸ்.பி.என். சேமிப்பு முதலீடுகளாக 15 கோடி வெள்ளி பெறுவதே பி.டி.பி.டி.என்.னின் இலக்காக இருந்தது. 2022 அக்டோபர் முதல் தேதியிலிருந்து அக்டோபர் 28 ஆம் தேதி வரையில் கிடைக்கப்பெற்ற எஸ்.எஸ்.பி.என். சேமிப்பு 14 கோடியே 40 லட்சம் வெள்ளியை அடைந்தது.

இலக்கிடப்பட்ட 15 கோடி வெள்ளியில் இது 96 விழுக்காடாகும். 2022 அக்டோபர் 31 முடியும் தறுவாயில் நிச்சயமாக இந்த இலக்கை அடைய முடியும் என்று பி.டி.பி.டி.என். நம்பிக்கைக் கொண்டுள்ளது. முதலீட்டாளர்கள் அனைவருக்கும் இவ்வேளையில் பாராட்டையும் நன்றியையும் தெரிவித்துக் கொள்கிறேன். காரணம், உங்கள் பிள்ளைகளின் சூப்பர் ஹீரோ நீங்கள்தான் என்று அவர் கூறினார். இதனிடையே, இவ்வாண்டு சேமிப்பு மாதக் கொண்டாட்டங்களை முன்னிட்டு, பி.டி.பி.டி.என். அதன் சமூகக் கடப்பாட்டு திட்டங்களில் ஒன்றாக திரெங்கானு மாநிலத்தில் மாநில அளவிலான சூப்பர் ஹீரோ எஸ்.எஸ்.பி.என். சேமிப்புத் திட்டத்தை அமலாக்கம் செய்தது.

இத்திட்டத்தின் வாயிலாக, 2022 அக்டோபர் மாதம் பிறந்த ஒரு குழந்தைக்கு 100 வெள்ளி மதிப்பிலான எஸ்.எஸ்.பி.என். பிரைம் சேமிப்புத் திட்டத்தை பி.டி.பி.டி.என். இலவசமாக வழங்குகின்றது. சேமிப்பு பழக்கத்தை ஊக்குவிக்கும் அதே சமயம், சேமிப்பின் அவசியம் குறித்து சமூகத்தினரிடையே விழிப்புணர்வை ஏற்படுத்துவது இதன் தலையாய நோக்கமாகும். எதிர்கால உயர்கல்விக்கு இப்போதே சேமிக்கும் பழக்கத்தை இது உருவாக்குகின்றது. எதிர்கால பொருளாதார உத்தரவாதத்தையும் இது அளிக்கின்றது. இது பற்றிய தீவிரச் சிந்தனையை மக்கள் மத்தியில் புகட்டும் வண்ணம் 2022 அக்டோபர் மாதம் முழுவதும் பல்வேறு நடவடிக்கைகள் மற்றும் திட்டங்களை மேற்கொள்வதன் வாயிலாக நிதிக்கழகங்கள் மற்றும் இதர வியூகப் பங்காளிகளுடன் பி.டி.பி.டி.என். இணைந்து செயல்பட்டுள்ளது என்று அதன் தலைவர் டாக்டர் அப்பில் யூசுப் கூறினார்.

பொருளாதாரத்திற்காக மற்றவர்களின் உதவியை எதிர்பாராமல், சொந்த சேமிப்பே தன் கைக்கு உதவி என்பதை எடுத்துரைக்கும் பணிகளை பி.டி.பி.டி.என். தொடர்ந்து மேற்கொண்டு வரும். நாட்டின் உயர்கல்விக்கான நிதியுதவிக் கழகமாக பி.டி.பி.டி.என். தூரநோக்கு சிந்தனை நிறைவேறும் என்று அவர் நம்பிக்கை தெரிவித்தார்.


மியான்மரில் ராணுவம் மற்றும் பழங்குடியின பிரிவினரிடையே மோதல்; 19 பேர் பலி

யாங்கன்,

சீன எல்லை அருகே மியான்மர் வடக்கே ஷான் பகுதியில் பல்வேறு ஊடுருவல் குழுக்கள் அதிகளவில் சுயாட்சி கோரி போராடி வருகின்றன.  இந்த நிலை யில், மியான்மர் நாட்டு ராணுவத்திற்கும் மற்றும் டாங் தேசிய விடுதலை ராணுவம் என்ற ஊடுருவலல் குழுவுக்கும் இடையே இன்று மோதல் ஏற்பட்டது.

மியான்மரில் ராகீன் பகுதியில் ரோஹிங்யா முஸ்லிம்கள் மீது அந்நாட்டு ராணுவத்தினர் இனஅழிப்பு முயற்சியில் ஈடுபட்டனர் என குற்றச்சாட்டு எழுந்துள்ளது.  இதுபற்றி விசாரணையும் நடந்து வருகிறது.  எனினும், ராணுவத்தினர் இதற்கு மறுப்பு தெரிவித்து வருகின்றனர்.

இந்த நிலையில், இன்று அதிகாலை 5 மணியளவில் மியூஸ் பகுதியில் உள்ள இரு ராணுவ தளங்கள் மற்றும் பாலம் ஒன்றின் அருகே என 3 இடங்களில் ராணுவத்திற்கும், ஊடுருவல் குழுவிற்கும் இடையே மோதல் ஏற்பட்டது. இந்த சம்பவத்தில் 19 பேர் பலியாகி உள்ளனர்.  12க்கும் மேற்பட்டோர் காய மடைந்து உள்ளனர்.


இறந்து விட்டவருக்கு நோட்டீஸா?

கோலாலம்பூர், இறந்து விட்டதாக பட்டியலிட்டு உயிருடன் இருக்கும் ஒருவருக்கு வருமான வரிப் பாக்கியை செலுத்து வதற்கான கடிதத்தை அனுப்பியதற்கான சம்பந்தப்பட்ட நபரிடம் வரு மான வரித்துறை மன்னிப்பு கேட்டுக் கொண்டது. இந்த விவகாரம் சமூக வலைத்தளங்களில் பரவி மிகப் பரபரப்பாக பேசப் பட்டு வரும் நிலையில், தங்களுடைய தகவல், பதிவுத் தகவலில் நிகழ்ந்த தவறுக்காகவும் சம்பந்தப்பட்ட நபரின் தற்போதைய நிலை என்ன? என்பதை கண்டறிவதில் ஏற்பட்ட கவனக் குறைவுக்காகவும் மன்னிப்பு கேட்டுக் கொள்வதாக வருமான வரித்துறை பத்திரிகை அறிக்கை ஒன்றில் கூறியுள்ளது. இது குறித்து தாங்கள் மேற்கொண்டு விசாரித்ததில் சம்பந்தப்பட்ட நபரான 45 வயதுடைய போலீஸ்காரர் அமரான் முகமட் என்பவர் உயிரோடுதான் இருக் கிறார் என்பது உறுதியாகி இருப்பதாக அது குறிப்பிட்டது. அண்மையில் வருமான வரித்துறை அனுப்பிய கடிதத்தைப் படித்துப் பார்த்து அமரான் முகமட் அதிர்ச்சி அடைந்து போனார். அதில், அம்ரான் இறந்து விட்ட நிலையில், அவரது வாரிசுகள் அவருடைய 1,728 ரிங்கிட் 50 காசு வருமான வரிப் பாக்கியை செலுத்தவேண்டும் என்று கோரப்பட்டிருந்தது. அதில் தாம் இறந்து விட்டதாக வந்த தகவல் தான் அமரானுக்கு அதிர்ச்சியையும் குழப்பத்தையும் அளிப்பதாக அமைந்தது.இதனிடையே ஒருவர் இறந்து விட்டாலும், அவர் இறக்கும் வரையில் பெற்ற வருமானத்திற்கான வரியை அவருடைய அடுத்தடுத்த வாரிசுகளிடமிருந்து வசூலிக்க சட்ட ரீதியில் தங்களுக்கு அதிகாரம் இருக்கிறது என்று வருமான வரித்துறை விளக்கம் அளித்திருக்கிறது.


லெம்பா பந்தாய்  தொகுதியில் புக்கிட் அமானை கொண்டு வருவதா?

கூட்டரசுப்பிரதேசத்தில் பெரிய தொகுதியாகவும் எதிர்க்கட்சியின் கோட்டையாகவும் மாறியுள்ள டத்தோஸ்ரீ அன்வாரின் புதல்வி நூருல் இஸாவை பி.கே.ஆர். நாடாளுமன்ற உறுப்பினராகக் கொண்டுள்ள லெம்பா பந்தாய் தொகுதிக்குள் புக்கிட் அமானை கொண்டு வருவதற்கு கடும் எதிர்ப்பு வலுத்து வருகிறது. அந்தத் தொகுதியை பி.கே.ஆரிடமிருந்து தேசிய முன்னணி கைப்பற்றும் முயற்சியா என்று அவர்கள் கேள்வி எழுப்பியுள்ளனர். ஏற்கெனவே எதிர்க்கட்சி ஆதரவாளர்கள் நிறைந்த வாக்குப்பகுதியாக கருதப்படும் பங்சாரை, புக்கிட் பிந்தாங் தொகுதியுடன் இணைந்த நடவடிக்கைக்கு தேர்தல் ஆணையம் இது வரை பதில் சொல்ல முடியவில்லை. இந்நிலையில் புக்கிட் அமானையும் லெம்பாபந்தாயுடன் இணைப்பதா? என்று கேட்டு லெம்பா பந்தாய் வாக் காளர்கள் 100 பேர், அவர்களின் எம்.பி. நூருல் இஸா அன்வார் எதிர்ப்புத் தெரிவித்துள்ளனர். தொகுதியில் எல்லைத் திருத்தம் தொடர்பில் தேர்தல் ஆணையம் (இசி) முன்வைத்துள்ள இரண்டாவது பரிந்துரைக்கு தங்கள் ஆட்சேபணை மக ஜரை எம்.பி. நூருல் இஸா தலைமையில் அந்த 100 பேரும் கூட்டரசுப் பிரதேச தேர்தல் ஆணையத்தின் அலுவலகத்திடம் ஒப்படைத்துள்ளனர். முதல் பரிந்துரைக்கே எதிர்ப்பு தெரிவிக்கப்பட்டு மாற்றங்கள் செய்யப்பட வேண்டும் என்று கோரிக்கை விடுக்கப்பட்டதாக நுருல் இஸா கூறி னார். அதில் மாற்றங்கள் செய்யப்பட்டிருந்தாலும் சில இன்னும் மாற்றப்படாமல் அப்படியே இருக்கின்றன என்றார் அவர்.அவற்றுள் ஒன்று புக்கிட் அமான். இப்போது சிகாம்புட் தொகுதியில் உள்ள அது தொகுதி எல்லைச் சீரமைப்பின் கீழ் லெம்பா பந்தாய் தொகுதியில் வருகிறது. கற்பனை செய்து பார்க்க முடிகிறதா? புக்கிட் அமான், லெம்பா பந்தாய் தொகுதிக்கு அருகில்கூட இல்லை. இந்த அடிப்படை தகவலை இசி-க்குப் படித்துப் படித்துச் சொல்ல வேண்டியுள்ளது என்று நூருல் இஸா செய்தியாளர்களிடம் கூறினார். இதற்கு ஒரு தெளிவான விளக்கம் தேவை என்றும் அவர் கோரினார்.


பாக். வெளியுறவுத்துறை அமைச்சர் கவாஜா ஆசிஃப் தகுதிநீக்கம்

இஸ்லாமாபாத்:

பாகிஸ்தான் வெளியுறவு அமைச்சராக இருந்து கவாஜா ஆசிஃப் தகுதிநீக்கம்  செய்யப்பட்டுள்ளாா். இவா் கடந்த 2013ம் ஆண்டு நடந்த தோ்தலில் போட்டி யிட்டு வென்றாா்.

இந்த நிலையில் இக்மா எனப்படும் ஐக்கிய அமீரக நாடுகளில் பணி உாிமம் செய்துள்ளாா். ஆனால், அவா் தோ்தலில் போட்டியிடும் போது அதனை குறிப்ப டாமல்  மறைத்ததாக தொிகிறது. பின்னா் அவா் மீது வழக்கு பாய்ந்தது.

இந்த வழக்கில் இஸ்லாமாபாத் ஐகோர்ட் இன்று  தீர்ப்பு வழங்கியது. அந்த தீா்ப்பில் கவாஜா ஆசிஃப் ஐக்கிய நாடுகளில் பணி உாிமம் வைத்திருந்தது நிரூ பிக்கப்பட்டுள்ளது. ஆனால், அவர் அதன் விபரங்களை வேட்புமனுவில் மறைத்துள்ளார். எனவே, அவர் வெற்றி பெற்றது செல்லாது என தீர்ப்பு வழங்கப்ப ட்டது. இதனால், அவர் தனது பதவியை இழந்துள்ளார். இவ்வாறு ஐகோர்ட்டு தீா்ப்பு வழங்கியுள்ளது.


கின்றாரா தமிழ்ப்பள்ளி மாணவர்களின் சாதனைகள்

அண்மையில் சிலாங்கூர் மாநில ரீதியிலான அறிவியல் விழாவில் கின்றாரா தமிழ்ப்பள்ளி பங்கேற்று சாதனைப் படைத்தது. தி.கிஷன், மு.தேவகர், ச.தியானா, சிபவாண்யா, மு.கிஷாலினி, யோகேந்திரன், சுரேந்திரன் ஆகியோர் ஆசிரியர்களின் வழிகாட்டலுடன் சிறப்பாக தங்கள் திறனை வெளிப் படுத்தினர். 70 பள்ளிகளில் கின்றாரா தமிழ்ப்பள்ளி இரண்டாவது நிலையில் வெற்றி வாகை சூடியது. ஆசிரியர்கள் கோ.சிவசௌந்தரி, திருமதி சங்கரி போன்றோரின் அயராத உழைப்பு இந்த வெற்றிக்கு உறுதுணையாக இருந்தது. ஐடெக்ஸ் எனப்படும் 21ஆவது அனைத்துலக புத்தாக்க கண்டு பிடிப்பு கண்காட்சியிலும் கின்றாரா தமிழ்ப்பள்ளியின் இளம் அறிவியலாளர் கழகத்தைச் சார்ந்த மாணவர்கள் ச.குமரவேலன், சா.தமிழ் அரசி, வி.ரிஷிகா, கோ.தினேஸ்வரன், ஸ்ரீ ராம் ரேஷ் ஆகியோர் இதில் பங்கெடுத்து தங்கப் பதக்கத்தை தட்டிச் சென்றனர். குறுக்கோட்ட போட்டியில் பெட்டாலிங் மாவட்டத்தைப் பிரதிநிதித்து மாநில அளவில் மாணவி ர.ஷர்ணித்தா மற்றும் பெட்டாலிங் பெர்டானா மாவட்ட ரீதியில் நடைபெற்ற நீளம் தாண்டும் போட்டியில் மாணவர் ர.சர்வின் மூன்றாவது நிலையில் வெற்றி வாகை சூடி பள்ளிக்கு நற்பெயரைத் தேடித் தந் தனர். சிலாங்கூர் மற்றும் கூட்டரசுப் பிரதேசத்திலுள்ள தமிழ்ப்பள்ளிகளுக்கிடையிலான கால்பந்துப் போட்டியில் கின்றாரா பள்ளி மாணவர்கள் இரண்டாவது நிலையில் வெற்றிப் பெற்றனர். இணைப்பாடம் மாணவர்களின் புத்தாக்கச் சிந்தனையையும் தனித்திறமையும் வெளிப்படுத்தும் கருவியாக உள்ளது என்று கின்றாரா தமிழ்ப்பள்ளியில் இணைப் பாட துணைத் தலைமையாசிரியர் திருமதி வ.சரஸ்வதி தெரிவித்தார். எங்கள் பள்ளி மாணவர்களின் சாதனைகள் எங்களின் பள்ளிக்கு பெருமை சேர்த்துள்ளது என்று தலைமையாசிரியர் பொ.ராஜகுமாரன் குறிப்பிட்டார்.


பொள்ளாச்சி.. கதறலும், அழுகுரலும் வலியைத் தருகிறது..

சென்னை:

பொள்ளாச்சி பாலியல் குற்றவாளிகளைத் தப்பிக்கவிட முயற்சி செய்வது தமிழக மக்களுக்குச் செய்யும் பச்சைத்துரோகம். எனவே இந்த வழக்கை உடனடியாக மத்தியப் புலனாய்வுத் துறைக்கு மாற்ற வேண்டும் என நாம் தமிழர் கட்சியின் ஒருங்கிணைப்பாளர் சீமான் கோரிக்கை விடுத்துள்ளார்.

நாம் தமிழர் கட்சியின் தலைமை ஒருங்கிணைப்பாளர் சீமான் வெளியிட்டுள்ள அறிக்கையில் கூறியிருப்பதாவது:

பொள்ளாச்சியில் பல நூறு கணக்கில் பெண்களை ஏமாற்றிப் பாலியல் வல்லுறவு கொண்டு அவர்களைச் சீரழித்தக் கொடூரக்கும்பல் குறித்து வெளியே வந்துக் கொண்டிருக்கும் செய்திகளும், காணொளிகளும் நெஞ்சை உறைய வைப்பதாக இருக்கிறது. கேக்கவே குலை நடுங்க வைக்கிற வகையில் இருக்கிற இச்சம்பவம், நாடு முழுவதும் பெரும் அதிர்ச்சியினையும், பலத்த அதிர்வலைகளையும் ஏற்படுத்தியிருக்கிறது. பள்ளி, கல்லூரி மாணவிகள் தொடங்கி பலதரப்புப் பெண்கள் இக்கும்பலால் ஏமாற்றப்பட்டு சீரழிக்கப்பட்டிருக்கிறார்கள் என்பதாலும், அவர்கள் அவமானத்திற்குப் பயந்து வெளியே சொல்ல அச்சப்பட்டும் இருக்கக்கூடும் என்பதாலும் இதில் பாதிக்கப்பட்டப் பெண்களின் எண்ணிக்கை ஆயிரக்கணக்கில் இருக்கலாம் என அஞ்சப்படுகிறது.

வெளியாகியிருக்கிற காணொளியில் கேட்கிற அந்தப் பெண்களின் கதறலும், அழுகுரலும், ஓலமும் பெரும் மனவலியைத் தருகிறது. பெண்களுக்கு எதிராகத் தொடர்ந்து நடந்தேறும் இக்கொடுஞ்செயல்கள் யாவும் பெண் பிள்ளைகளைப் பெற்றெடுத்தப் பெற்றோர்கள் மத்தியில் பெரும் கலக்கத்தையும், அச்சத்தையும் ஏற்படுத்தியிருக்கிறது.

பொள்ளாச்சி பகுதியில் ஆளும் கட்சியினரின் துணையோடு பெரும் வலைப்பின்னல் அமைக்கப்பட்டு அதனூடாகப் பெண்களை நயவஞ்சகமாக ஏமாற்றிப் பாலியல் வல்லுறவு கொள்வதும், அதனையே காணொளியாக எடுத்துப் பணம் பறிப்பதும், அரசியல்வாதிகள், அதிகாரிகளுக்குப் பெண்களை இரையாக்கு வதுமானப் பெரும் பாலியல் வக்கிரங்களும், வன்கொடுமைகளும் கடந்த ஏழாண்டுகளாக நடைபெற்று வந்திருக்கிறது.

இதில் பாதிக்கப்பட்டப் பல பெண்கள் தற்கொலை செய்துகொண்டு இறந்தும் போயிருக்கிறார்கள். இருந்தபோதிலும், அம்மரணங்கள் யாவும், 'காதல் தோல்வி தற்கொலைகள்' என இவ்வளவு நாட்களாக மூடி மறைக்கப்பட்டு வந்திருக்கிறது. ஏழு ஆண்டுகளாக நடந்து வந்திருக்கும் இக்கோரச்செயல்கள் தற்போதுதான் ஊடகத்தின் மூலமாக வெளிவுலகுக்குத் தெரிய வந்திருக்கிறது. இக்கும்பலால் பாதிக்கப்பட்ட ஒரு பெண்ணின் சகோதரர் காவல்நிலை யத்தில் புகார் கொடுத்ததற்காகவே தாக்கப்பட்டிருக்கிறார். அவரைத் தாக்கியவர்கள் கைதுசெய்யப்பட்டு மூன்றே நாட்களில் பிணையில் வெளியே வந்தி ருக்கின்றனர் என்பதன் மூலம் இதன் பின்னணியிலியிருக்கும் அதிகாரப்பலமும், அரசியல் பலமும் வெட்டவெளிச்சமாகியிருக்கிறது.

பல நூற்றுக்கணக்கானப் பெண்களின் வாழ்க்கையினைச் சீரழித்த பாலியல் வன்கொடுமை குற்றவாளிகளைக் கடும் சட்டத்தின் கீழ் கைது செய்ய வேண்டும் எனவும், ஆளும் கட்சியினரின் தலையீடு இவ்வழக்கில் இருக்கக்கூடும் என்பதால் மத்தியப் புலனாய்வுத் துறைக்கு இவ்வழக்கை மாற்ற வேண்டும் என நாம் தமிழர் கட்சி சார்பாக வலியுறுத்துகிறேன்.

அதனைச் செய்யாது ஆளும் வர்க்கம் தனது அதிகாரப்பலம் கொண்டு இப்பாலியல் வன்கொடுமைகளை மூடி மறைத்து, குற்றவாளிகளைத் தப்பிக்க விட முற்ப டுமானால், அது வாக்குச் செலுத்தி ஆட்சி அதிகாரத்தில் ஏற்றி வைத்தத் தமிழக மக்களுக்குச் செய்யும் பச்சைத்துரோகம். அதனை ஒருபோதும் தமிழக மக்கள் மறக்கவோ, மன்னிக்கவோ மாட்டார்கள். இப்படுபாதகச் செயலையும், அதற்குத் துணைபோகும் அதிமுக அரசின் அடாவடித்தனத்தையும் மக்கள் மன்றத்தில் துகிலுரித்து அம்பலப்படுத்துவோம். இவ்வாறு அந்த அறிக்கையில் கூறப்பட்டுள்ளது.


சவூதி அரேபியாவில் பெண்களை கண்காணிக்க புதிய ஆப்

ரியாத்,

சவூதி அரேபியாவில் வீட்டில் உள்ள பெண்களை கண்காணிக்க புதிய செல்போன் ஆப் ஒன்று அறிமுகப்படுத்தப்பட்டதையடுத்து, அந்நாட்டு அரசிற்கு மனித உரிமை அமைப்பினர் கண்டனம் தெரிவித்துள்ளனர். சவூதி அரேபியாவில் உள்ள ஆண்கள், தங்கள் வீட்டில் இருக்கும்  பெண்கள் எங்கு செல்கி றார்கள்  அல்லது இருக்கிறார்கள் என்பதை கண்காணிக்க அனுமதிக்கும் வகையில் ஒரு செயலியை (ஆப்), கடந்த சனிக்கிழமை அன்று அரசு அறிமுகம் செய்தது.

இதற்கு மனித உரிமை அமைப்பினர் கடும் எதிர்ப்பும் கண்டனமும் தெரிவித்து வருகின்றனர். இந்த ஆப் மூலம் சவூதி ஆண்கள் தங்கள் வீட்டுப் பெண்க ளை உலவு பார்ப்பது போல் இருப்பதாகக் குற்றம் சாட்டியுள்ளனர். ஆனால், இந்த குற்றச்சாட்டை சவூதி அரசு மறுத்துள்ளது.

‘தி அப்ஷர்’  என்ற இந்த ஆப் பெண்கள், முதியவர்கள், மாற்றுத் திறனாளிகள் என அனைத்து தரப்பு மக்களுக்குமே உதவியாக இருக்கிறது என சவூதி அரசு கூறியுள்ளது. இந்த ஆப் அனைத்து செல்போன்களிலும் பயன்படுத்தக்கூடியது. இதன்மூலம் பாஸ்போர்ட், விசா போன்றவற்றை புதுப்பித்துக் கொள்ளவும் இயலும் என கூறியுள்ளது.

இதனையடுத்து இந்த ஆப் குறித்து தனக்கு தெரியாது எனவும் இது குறித்து பரிசீலிக்க உள்ளதாகவும் ஆப்பிள் தலைமை செயல் அதிகாரி டிம் குக் தெரிவித்துள்ளார்.


ஜெயலலிதா மரணம் தொடர்பான விசாரணை: தினகரன் தரப்பு ஆவணம் தாக்கல்!

ஜெயலலிதா மரணம் தொடர்பாக விசாரித்துவரும் முன்னாள் நீதிபதி ஆறுமுகசாமி தலைமையிலான விசாரணை ஆணையத்திடம் தினகரன் தரப்பு ஆவணங்களை சமர்ப்பித்துள்ளது.

ஜெயலலிதா, உடல்நலக் குறைவால் சென்னை அப்போலோ மருத்துவமனையில், கடந்த 2016-ம் ஆண்டு செப்டம்பர் 22-ம் தேதி அனுமதிக்கப்பட்டார். மருத்துவமனையில் 75 நாள்கள் சிகிச்சைபெற்றுவந்த அவர்,  டிசம்பர் 5-ம் தேதி உயிரிழந்ததாக மருத்துவமனை நிர்வாகம் அதிகாரபூர்வமாக அறி வித்தது. அவருக்கு அளிக்கப்பட்ட சிகிச்சையில் மர்மம் இருப்பதாகவும், அதுகுறித்து நீதி விசாரணை நடத்தப்பட வேண்டும் என்றும் பல்வேறு தரப்பி லிருந்து கோரிக்கைகள் எழுந்தன. ஜெயலலிதா மறைவுகுறித்து விசாரணை நடத்தப்பட வேண்டும் என்று முன்னாள் முதலமைச்சர் ஓ.பன்னீர்செல்வமும் கோரிக்கை வைத்திருந்தார். இந்நிலையில், ஜெயலலிதா மரணம் தொடர்பாக, ஓய்வுபெற்ற நீதிபதி ஆறுமுகசாமி தலைமையில் விசாரணை கமிஷன் அமைக்கப்பட்டது. இதையடுத்து, ஜெயலலிதாவுக்கு நெருக்கமானவர்களிடத்தில் விசாரணை நடத்திவருகிறது ஆறுமுகசாமி தலைமையி லான விசாரணை கமிஷன்.

இதன் தொடர்ச்சியாக, தினகரனுக்கு சம்மன் அனுப்பியது விசாரணை கமிஷன். இதையடுத்துதான், தினகரன் தரப்பிலிருந்து பென் டிரைவ் சமர்ப்பிக்க ப்பட்டது. தினரகன் தரப்பு வழக்கறிஞர் ராஜா செந்தூர் பாண்டியன், ஆறுமுகசாமி விசாரணை ஆணையத்தில் பென் டிரைவை சமர்ப்பித்தார். ஜெயலலிதா சிகிச்சைபெற்றபோது, எடுக்கப்பட்ட வீடியோ, பென் டிரைவில் இருப்பதாகத் தகவல் தெரிவிக்கப்பட்டுள்ளது. ஆறுமுகசாமி சம்மன் அனுப்பியதைத் தொடர்ந்து, தினகரன் தரப்பு ஆவணங்களைத் தாக்கல்செய்துள்ளது.